Nacrt izmjena Zakona o tužilaštvu: Izmjenama se dodatno jača kontrolna funkcija Tužilačkog savjeta – Borba\nIz Kabineta potpredsjednika Vlade rečeno je da je Nacrt usaglašen sa svim partijama većine i poslat je tužilaštvu, partijama, NVO, medijima, Udruženju pravnika…\n“Razlozi za donošenje ovog zakona proizilaze iz potrebe unaprijeđenja rezultata rada Tužilačkog savjeta, ali i kompletnog Državnog tužilaštva, koji se direktno odražavaju na funkcionisanje državno-tužilačke organizacije, ali i na ispunjenje uslova neophodnih za pristupanje Crne Gore Evropskoj uniji”, piše u Nacrtu.\nAktuelni Tužilački savjet nije, kako je ocijenjeno, pokazao proaktivan i efikasan pristup u ostvarenju zadatih ciljeva.\n“Naime, postupak imenovanja 11 rukovodilaca državnih tužilaštava, koji je započet još 2019. godine, do danas nije okončan. Tek u decembru 2020. godine, Tužilački savjet je ocijenio da prijavljeni kandidati ne ispunjavaju uslove iako je od njihovog prijavljivanja proteklo skoro godinu dana. Ovakvo postupanje imalo je za cilj da je značajan dio tužilačke mreže u v.d. stanju duže od godinu dana, sto ima negativne posljedice na funkcionisanje tužilaštva i ostvarivanje zakonskih nadležnosti”, navodi se u Nacrtu.\nKako se dodaje, postupak ocjenjivanja državnih tužilaca koji je sproveo Tužilački savjeta u suprotnosti je sa opštom svrhom procesa ocjenjivanja zbog činjenice da su svi ocjenjivani tužioci dobili odličnu ocjenu.\n“Ove okolnosti notirane su u i u izvještaju Evropske komisije o Crnoj Gori za 2020. godinu. Navedeni razlozi opravdavaju namjeru da se izmijeni Zakon o Državnom tužilaštvu, na način kako je predloženo, što treba da doprinese, izmedu ostalog, bržem ispunjavanju uslova za pristupanje Crne Gore EU”, piše u Nacrtu.\n“U vezi sa izmjenama sastava Tužilačkog savjeta, prema kojem bi se broj uglednih pravnika koje bira parlament povećao na pet, a broj državnih tužilaca koje bira opšta sjednica državnih tužilaca smanjio na četiri, nije u suprotnosti sa evropskim standardima (stav 35 Mišljenja Venecijanske komisije, broj 1025/2021 od 22. marta 2021. godine). Imajući u vidu da je zadatak Tužilačkog savjeta da obezbjeđuje samostalnost državnog tužilaštva od političkih i drugih uticaja, izostanak odgovarajućih garancija njegove samostalnosti predstavlja značajan propust. Upravo u cilju depolitizacije Tužilačkog savjeta predloženi su strogi kriterijumi za kandidate za članove Tužilačkog savjeta. Članom 2 stav 3 propisano je da članovi Tužilačkog savjeta iz reda državnih tužilaca ne mogu biti osobe koje su u bliskom krvnom i drugom srodstvu sa predstavnicima izvršne i zakonodavne vlasti, kao i predsjednika države”, piše u obrazloženju Nacrta.\n“Ocjenjujući potrebnim da se otkloni svaka mogućnost političke opstrukcije proglašenja izabranog sastava Tužilačkog savjeta, članom 2 stav 5 je propisano da predsjednik Skupštine Crne Gore jeste adekvatan izbor za otklanjanje potencijalnog rizika, koji je prepoznat i u stavu 39 Mišljenja Venecijanske komisije (broj 785/2014 od 25. novembra 2014. godine). U članu 2 stavovima 1 i 2 se propisani broj kandidata iz reda državnih tužilaca i reda uglednih pravnika za članstvo u Tužilačkom savjetu, usklađuje sa novom kompozicijom Tužilačkog savjeta. U članu 3 vrši se usklađivanja broja kandidata u skladu sa izmjenama iz člana 2 ovog predloga. Poseban fokus reformi je predstavljen kroz stroge kriterijume za potencijalne kandidate iz reda uglednih pravnika za mjesto u Tužilačkom savjetu u članu 4 stav 1”, navodi se u tekstu.\n“Takođe, onemogućeno je da kandidati budu članovi ili funkcioneri političkih partija, ili lica koja su obavljala funkciju člana vlade, poslanika ili odbornika u poslednjih 5 godina. Dodatno ograničenje je i u odnosu na bivše državne tužioce koji ne mogu biti kandidovani za člana Tužilačkog savjeta iz reda uglednih pravnika. Time se obezbjeđuje depolitizacija sastava, odnosno obezbjeđuje sastav Tužilačkog savjeta koji ne ostavlja sumnju u sposobnost njegovih članova da obezbijede da se poslovi državnog tužilaštva ne vrše ni pod čijim uticajem i da se funkcija državnog tužioca vrši “nepristrasno i objektivno, shodno prinicipima zakonitosti i jednakosti pred zakonom” (čl. 3 i 4 Zakona)”, piše u obrazloženju.\n“Krajnji cilj je postizanje najvećeg mogućeg konsenzusa od strane Skupštine u odnosu na ugledne pravnike u Tužilačkom savjetu. Važeće rješenje je davalo mogućnost trenutnoj parlamentarnoj većini da nakon isteka mandata postojećih članova Tužilačkog savjeta iz reda uglednih pravnika izabere politički bliske kandidate i na taj način utiče na rad budućeg sastava Tužilačkog savjeta. Ipak, posvećeni ideji depolitizacije Tužilačkog savjeta i stvaranja novog kursa u radu ovog organa, koji bi povećao povjerenje javnosti cjelokupnom državnom tužilaštvu, a u konačnom bio prihvatljiv i za predstavnike opozicije, navedenim predlogom parlamentarna većina podstiče nezavisnost i samostalnost Tužilačkog savjeta”, objašnjeno je u obrazloženju.\n“Tužilački savjet kao kolektivni organ mora imati ovu mogućnost, jer bi u suprotnom dnevni red i samo zakazivanje sjednice isključivo zavisilo od predsjednika. Izmjenama u članu 6 se reguliše pitanje vršioca dužnosti vrhovnog državnog tužioca. U Mišljenju Venecijanske komisije broj 1025/2021 od 22. marta 2021. godine (stavovi 49-53) navodi se da je produžavanje mandata trenutnog vrhovnog državnog tužioca, kao vršioca dužnosti, očigledno rješenje do izbora novog. Predloženim izmjenama se definiše da za vršioca dužnosti vrhovnog državnog tužioca može biti određeno lice koje ispunjava uslove iz člana 43 ovog zakona. Na ovaj način, izmijenjeno je trenutno rješenje koje je propisivalo da vršilac dužnosti može biti samo neko iz reda vrhovnih državnih tužilaca, šireći na taj način broj potencijalnih kandidata, uz zaržavanje visokih kriterijuma stručnosti”, piše u tekstu.\n“Takođe, ograničavanjem trajanja mandata na 8 mjeseci, bez mogućnosti ponovnog izbora, usvajaju se primjedbe iz Mišljenja Venecijanske komisije (stav 52) o mogućem ‘zaobilaženju’ ustavnih odredbi koje definišu izbor vrhovnog državnog tužioca. Istovremeno se osigurava nesmetan kontinuitet rada Vrhovnog državnog tužilaštva do postizanja Ustavom propisane kvalifikovane većine za izbor vrhovnog državnog tužioca. Navedene izmjene iz člana 8 ovog predloga imale su posebno u vidu izneseno Mišljenje Venecijanske komisije (stav 54). Predloženom izmjenom u članu 8 dodatno se utvrđuje novi osnov koji se može smatrati nestručnim i nesavjesnim obavljanjem tužilačke funkcije što pretpostavlja činjenje težeg disciplinskog prekršaja već propisano važećim zakonom, sa posebnim osvrtom na zaštitu ugleda i integriteta državnog tužilaštva kao organa”, navedeno je u Nacrtu.\n“Samo državno tužilaštvo u koje društvo ima potpuno povjerenje, može ostvariti svoju Ustavom definisanu funkciju, a ova odredba ima za cilj upravo omogućavanje da povjerenje u državno tužilaštvo ostane zaštićeno”, piše u Nacrtu.\n“Članom 10 je predviđena manja prekompozicija u sastavu disciplinskog vijeća. Disciplinski tužilac i njegov zamjenik nadležni su da vode disciplinski postupak, kao i da preduzimaju sve radnje u cilju utvrđivanja discipliske odgovornosti, u skladu sa nadležnostima. Imajući u vidu navedeno, opravdano je da se sastav disciplinskog vijeća izmijeni na predloženi način, kako bi se izbjegao dodatni korporativizam. Kako se disciplinski tužilac i njegov zamjenik biraju se iz reda državnih tužilaca, sastav disciplinskog vijeća mora da garantuje veću inkluziju članova Tužilačkog savjeta iz reda uglednih pravnika, kao garant nepristrasnog odlučivanja o disciplinskoj odgovornosti državnih tužilaca”, piše u obrazloženju.\n“Članom 12 stavom 1 bliže se definišu nadležna radna tijela Skupštine kojima vrhovni državni tužilac i glavni specijalni tužilac dostavljaju svoje izvještaje i u radu čijih sjednica su dužni da učestvuju na njihov poziv. Članom 12 u stavu 2 se propisuje mogućnost Skupštini, odnosno nadležnom radnom tijelu da na izvještaj o radu vrhovnog državnog tužioca i glavnog specijalnog tužioca dostavi mišljenje, ocjene, predloge i preporuke Tužilačkom savjetu i ministru pravde, na koji način mogu ukazati na određene primjedbe ili sugestije u radu vrhovnog državnog tužioca, odnosno glavnog specijalnog tužioca”, piše u Nacrtu.\n“Ove odredbe obezbjeđuju kontinuitet rada Državnog tužilaštva i Tužilačkog savjeta bez prekida, nakon usvajanja izmjena, i sa jasno propisanim rokovima. U Mišljenju Venecijanske komisije se razmatra pitanje mandata trenutnih članova Tužilačkog savjeta, u slučaju zakonodavne promjene sastava Tužilačkog savjeta”, navodi se u Nacrtu.\n“Posebno je cijenjena i okolnost da je riječ o licima čije profesionalno osnovno zanimanje nije članstvo u Tužilačkom savjetu. Uvođenje odredbi koje sprječavaju sukob interesa i ograničavaju politički uticaj na članove Tužilačkog savjeta, dovode do paradoksa u kom bi bar jedan od trenutnih članova Tužilačkog savjeta nastavljao da obavlja dužnost člana Savjeta još 18 mjeseci, pritom neispunjavajući uslove za izbor za članstvo u Tužilačkom savjetu u skladu sa ovim predlogom. Takođe, vodeći se duhom pravnog sistema Crne Gore, uvođenjem sistemskih izmjena u način funkcionisanja određenog organa, u kojem se mijenjaju njegova ovlašćenja i stastav, usvajanjem novih zakonskih normi nužno je prekinuti mandat postojećem tijelu. Naime, uvažavajući postojeće okolnosti, ukiljučujući i dosadašnji način rada i doprinos članova Tužilačkog savjeta u afirmaciji odgovornosti i profesionalizma tužilaštva, preovladavajući je javni interes da se na nivou državno-tužilačke organizacije izaberu novi predstavnici kao i novi ugledni pravnici”, piše u Nacrtu.


Pogledaj i ove srodne linkove:\nSajt poverenika i ombudsmana koji se bave zaštitom prava na pristup informacijama ima za cilj da poveže ove organe širom sveta i omogući razmenu informacija, dobrih praksi, i tako unapredi poštovanja prava na pristup informacijama. Tu možete pronaći puno raznovrsnih tektova o ostvarivanju prava i pojedinačnim slučajevima iz prakse u različitim zemljama, kao i linkove za sajtove organa koji u drugim zemljama štite pravo na pristup informacijama.\nSajt je postavio Poverenik za informacije Republike Slovenije. Poverenik Republike Srbije je učestvovao u odluci osnivanja ovog sajta.\nRight2INFO.org je sajt koji sadrži puno informacija o pravu na pristup informacijama širom sveta. Tu možete naći nacionalne zakone o pravu na pristup informacijama iz više od 80 zemalja i uporedna rešenja o pojedinim pitanjima, organizovana i analizirana po temama. Sajt sadrži i bogatu praksu međunarodnih sudova i organizacija, kao i presude nacionalnih sudova ili organa za zaštitu prava na pristup informacijama. Poverenik Republike Srbije bio je prvi nezavisni organ nadležan za zaštitu prava čije su odluke objavljene na ovom sajtu.\nFreedom of Information Advocates Network je mreža zastupnika prava na pristup informacijama širom sveta. Tu možete saznati o aktivnostima udruženja građana i medija u pojedinim zamljama, kao i kako države obeležavaju Dan prava javnosti da zna, 28. septembar.\nAccess Info je udruženje građana koje se bavi unapređenjem prava na pristup informacijama u Evropi i svetu. Ova organizacija je veoma aktivna u Španiji gde promoviše pravo na pristup informacijama. Španija je retka zemlja u Evropi koja nema zakon o slobodnom pristupu informacijama (u vreme pisanja ovog priručnika - maj 2012). Na ovom sajtu možete saznati kako da dođete do informacija koje su u posedu organa Evropske Unije.\nUNICEF: I ti se pitaš!: podsetnik o uključivanju dece i mladih u lokalne akcije za decu\nPriručnik koji će ti dati instutrukcije kako da se uključiš (participiraš) u lokalnim akcijama koje te se tiču, kako da pokreneš i zajedno sa odraslima sprovedeš neku akciju koja je smislena za tebe i tvoje vršnjake i vršnjakinje (da napravite teren za košarku, omladinsko pozorište, svoj časopis i slično). Prvi korak u akciji je, naravno, da se dobro informišeš, a to znači da koristiš pravo na koje ti ukazujemo na ovom sajtu.


Bivši ministri tužili svedoke u korupcionaškoj aferi\n► Bivši ministri tužili svedoke u korupcionaškoj aferi\nDva bivša ministra u grčkoj vladi podneli su danas krivične prijave protiv svedoka koji su navodno umešali njih i druge bivše zvaničnike u korupcionaški skandal s proizvodjačem lekova.\nEvangelos Venizelos, zamenik premijera i ministar spoljnih poslova u periodu od 2013. do 2015, i Adonis Georgijadis, ministar zdravlja 2013-2014, podneli su tužbe protiv zaštićenih svedoka koji su pod zakletvom rekli da su njih dvojica bili umešani u primanje mita od švajcarske farmaceutske firme Novartis da bi podstakli prodaju i cene lekova u Grčkoj.\nBivši premijer Antonis Samaras i trenutni evropski komesar za migracije Dimitris Avramopulos, takođe navodno umešani u aferu, tužbe su podneli prošle nedelje.\nGrčka vlada je zatražila od parlamenta da sprovede istragu o 10 bivših funkcionera u vezi s tim skandalom.\nParlament će o tome glasati sutra uveče.\nJedna bandera u jednom mestu nadomak Blagoevgrada u Bugarskoj deo je šire prevare, šeme za prodaju lažnih potvrda o bugarskom poreklu potrebnih za dobijanje bugarskog državljanstva, rekla je...\nMUP: Odlučno protiv korupcije\nNačelnik Uprave kriminalističke policije Dejan Кovačević poručio je danas da je Srbija odlučna u borbi protiv organizovanog kriminala i korupcije.\nPronevereni milioni iz programa za južnosudanske izbeglice\nAgencija UN za izbeglice je nenamenski potrošila milione dolara namenjenih smirivanju izbegličke krize u Južnom Sudanu, uključujući 320.000 dolara potrošenih na, kako se ispostavilo, parking...\nBugarski predsednik upozorio da je demokratija ugrožena\nBugarski predsednik Rumen Radev oštro je kritikovao danas nedostatak slobode medija, 29 godina od kraja komunizma, i ocenio da su "osnove demokratije kritično ugrožene".


Sami programirali uspeh - Elektronska industrija u Nišu na putu oporavka, ali s novim izazovima - Edukaplus\nSami programirali uspeh – Elektronska industrija u Nišu na putu oporavka, ali s novim izazovima\nIako se, tokom poslednje dve decenije, baš i nisu proslavili proizvodnjom televizora i frižidera, ovdašnji stručnjaci uspeli su da razviju sofisticiranije uređaje od onih koji su se nekada izrađivali pod okriljem Elektronske indsutrije (EI), potvrđujući da napredne tehnologije u gradu na Nišavi imaju solidnu bazu. U firmama sa domaćim ili mešovitim kapitalom, zastupljeni su svi sektori: od elektornike i automatike, elektromedicine, informatike i optoelektornike, do mašinstva, odnosno precizne mehanike. Godišnje beleže rast od tridesetak odsto…\nŠtaviše, grupa elektroničara na vreme je uvidela da elektronska industrija može opstati, ali ne kao gigant koji upošljava više od 10.000 radnika, već samo ako uspeju da stvore specifičan proizvod – nešto čemu jeftina roba sa Dalekog istoka, posebno kada se traže preciznost i kvalitet, ne može biti konkurencija. U rodnom Nišu, tako su vlasnici preduzeća „Fazi“ – Bojan Mitić i Dušan Jevtić – do sada uložili oko pola miliona evra u razvoj i proizvodnju igara na sreću. I, svake godine naprave stotinak aparata kojima cena, u zavisnosti od modela, varira od 20.000 do 100.000 EUR i izvoze ih na tri kontinenta…\nPri tome, angažovali su brojne kooperante, jer se njih dvojica uglavnom bave razvojem softvera, i ponosni su na činjenicu da je, od tridesetak zaposlenih u njihovoj firmi, čak 20 inženjera.\nInače, u Nišu trenutno ima stotinak ovakvih kompanija, koje upošljavaju nekoliko hiljada radnika, a jedinstvene su po tome što u razvoj i istraživanja ulažu gotovo petinu zarade.\nPredstavnik starije generacije je Golub Nikolić, čije je preduzeće „Nigos elektronik“ specijalizovano za proizvodnju sušara. On će ove godine će izvesti robu u vrednosti od dva miliona evra…\n– Naše sušare su hit u Čileu, gde smo opstali u konkurenciji proizvođača iz Italije, tradicionalno neprikosnovenih na tom tržištu. Pravili smo sušare i za Peru, Vijetnam, Singapur… čak smo projektovali i jednu specijalnu, za podvodno drvo koje je vađeno iz jednog jezera u Gani – kaže Nikolić, nameran da i dalje ulaže u nove kadrove, sa svežim idejama.\nJoš jedan od uspešnih primera iz Niša je i mešovita kompanija „Harder sova digital“ – među osam u svetu koje su razvile proizvodnju mikrokanalnih pločica, neophodnih u proizvodnji sprava za noćno osmatranje, odnosno optičkog sistema.\n– Nivo tehnologije naše „čiste sobe“ koju smo razvili može se porediti jedino sa farmaceutskom industrijom – kaže jedan od direktora, Rade Nikolov, ističući da čak trećinu od 130 radnika čine istraživači koji imaju neograničene mogućnosti da pronalaze nova rešenja.\nMeđu nezaposlenima u Nišu trenutno je 200 elektronaca i stotinu informatičara mlađih od 40 godina, za koje u ovakvim kompanijama jednostavno nema posla.\n– Nestankom velikih proizvodnih sistema, škole i fakulteti postepeno su ukidale obrazovne profile okrenute ka proizvodnji. Zato smo mi izgradili sopstveni sistem elektronskog učenja, kako bismo brže formirali potrebne kadrove – ističe Goran Jovanović, generalni direktor „Tagor elektronic“ koji proizvodi elektronske sklopove za strujomere i druge električne uređaje.\nOhrabrenje od ministra\nIstičući da je, uz obavezu petogodišnje garancije, teško doći do gotovog prozvoda, stručnjaci ukazuju i na to da se mora prevazići razvoj industrije kakav je bio u eri EI, kada su se izrađivali proizvodi po licencama „Philipsa“, „Siemensa“ ili „Hnivela“. Ni od „komponentaša“ koji su sada prisutni u vidu stranih kompanija – poput „Yure“ ili „Johnson Electric“ – država nema koristi, jer sav kapital odlazi strancima. Zato sve ohrabruje najava ministra Željka Sertića da će IT sektor biti jedan od stubova razvoja privrede.


Datomeu novi ugovor - BasketballSphere\nEvroliga IZDVAJAMO TRANSFERI Turska VESTI\nDatomeu novi ugovor\nBy redakcija / 02/07/2019\nPosle Kostasa Slukasa, Fenerbahče je zadržao još jednog veoma važnog igrača. Luiđi Datome (32, 203) potpisao je novi ugovor sa vicešampionom Turske.\nItalijanski reprezentativac žuto-teget dres Fenera nosi već četiri sezone, od kojih je ova poslednja i za njega i za klub bila vrlo turbulentna, pošto je zbog problema sa povredama preskočio završnice i u Evroligi, potom i turskom plej-ofu, što se osetilo o na rezultatima turskog tima.\nNa 34 utakmice u Evroligi imao je prosek od 9 poena i 3,6 skokova.\nSeptembra meseca, gledaćemo ga u dresu reprezentacije Italije, na Svetskom prvenstvu u Kini, gde će „azuri” biti u grupi sa Srbijom.\nNemac u Armiji – prvi put\nGavrilović u Minsku


Komšić: EU upućuje na zaštitu individualnih prava građana i presude iz Strazbura\nČlan Predsjedništva Bosne i Hercegovine Žejlko Komšić smatra da mjere i preporuke koje je Evropska komisija istakla kao neophodne za sticanje statusa kandidata za članstvo u Evropskoj uniji, imaju posebnu važnost, jer se njima nastoji osigurati početna ili temeljna usklađenost Bosne i Hercegovine s evropskom pravnom stečevinom.\nObjavljeno 29.05.2019 14:27\nMišljenja je da će se konačno usklađivanje desiti nakon što BiH dobije status kandidata i otpočne pregovore o trideset pet poglavlja iz evropske pravne stečevine.\n- Smatram da pod temeljnom usklađenosti, Ustavom utvrđenu zaštitu kolektivnih prava, treba izmijeniti u zaštitu individualnih prava svih građana BiH, onako kako je to rečeno u presudama Evropskog suda za ljudska prava iz Strasbourga, u paketu Sejdić i Finci i druge vezane presude - rekao je Komšić.\nZa BiH najvažnija je presuda iz Strasbourga u predmetu „Zornić“, koja u stavu 43. kaže:\n- U presudi Sejdić i Finci Sud je primijetio da je u vrijeme kada su donesene sporne ustavne odredbe na terenu došlo do vrlo krhkog primirja, te da je cilj tih odredbi bio da se zaustavi brutalni sukob obilježen genocidom i "etničkim čišćenjem“. Priroda tog sukoba bila je takva da je bilo neophodno pristati na „konstitutivne narode” kako bi se osigurao mir. Međutim sada, više od osamnaest godina nakon završetka tragičnog sukoba, ne može postojati bilo kakav razlog za održavanje na snazi spornih ustavnih odredbi. Sud očekuje da će se bez daljeg odgađanja uspostaviti demokratsko uređenje. S obzirom na potrebu da se osigura stvarna politička demokracija, Sud smatra da je došlo vrijeme za politički sistem koji će svakom građaninu Bosne i Hercegovine osigurati pravo da se kandidira na izborima za Predsjedništvo i Dom naroda Bosne i Hercegovine, bez diskriminacije po osnovu etničke pripadnosti i bez davanja posebnih prava konstitutivnim narodima uz isključivanje manjina ili građana Bosne i Hercegovine-.\nStoga, Komšić sugerira kako bi dobro bilo da svi politički akteri, u okviru ispunjavanja obaveza iz mjera i preporuka navedenih u mišljenju Evropske komisije, razmisle o modalitetima neophodnih izmjena Ustava Bosne i Hercegovine.\n- Potrebno je da se osigura potpuna zaštita individualnih ljudskih prava svih građana BiH, kako bi se time ispunio jedan od osnovnih preduslova za nastavak puta Bosne i Hercegovine ka statusu kandidata EU. Ako takva politička volja izostane, onda će BiH biti zaustavljena na svome putu i postati potpuni talac retrogradnih politika koje Evropa očito ne vidi u okviru vlastitih vrijednosti i normi iz evropske pravne stečevine - saopćeno je iz Kabineta Člana Predsjedništva BiH Željka Komšića.


Borenović: Ako HDZ ne može bez SNSD-a neka im iz hrvatske kvote da jedno ministarsko mjesto – Magazin Plus\nHome/Borenović: Ako HDZ ne može bez SNSD-a neka im iz hrvatske kvote da jedno ministarsko mjesto\nBorenović: Ako HDZ ne može bez SNSD-a neka im iz hrvatske kvote da jedno ministarsko mjesto\nPotpredsjednik Partije demokratskog progresa (PDP) Branislav Borenović izjavio je danas da je HDZ-u ponuđeno sve što kao legitimni predstavnici hrvatskog naroda treba da dobiju i da je njihovo pravo da izaberu s kim će sarađivati na nivou BiH, bez uslovljavanja ili ograničavanja.\nKomentirajući navode da HDZ neće u vlast na državnom nivou bez SNSD-a, Borenović je rekao da HDZ može iz svoje kvote od tri ministarska mjesta dati jedno SNSD-u.\n– Mislim da je korektno da smo uvažili ono što je suština BiH, Dejtonski sporazum, ravnopravnost dva entiteta i konstitutivnost sva tri naroda i pravo svih da žive u ovoj zemlji – rekao je Borenović u izjavi novinarima.\nKazao je da se stranke Saveza za promjene neće miješati u formiranje vlasti u Federaciji BiH.\nNajavio je i da će delegacija PDP-a, 17. i 18. novembra u Briselu prisustvovati sjednici političke skupštine Evropske narodne partije, te očekuju da će dobiti podršku za formiranje vlasti od „narodnjačkih” partija u BiH.\n– Očekujem i da će nam to otvoriti put ka korištenju evropskih fondova, jer će do 2020. godine na raspolaganju zemljama zapadnog Balkana biti 11 milijardi eura, od čega bi više od milijardu eura moglo biti na raspolaganju i BiH.\nTo je naš cilj, da počnemo da radimo kako bi građani imali koristi od ekonomije, a ne da se bavimo svađama i onim što je lični motiv pojedinaca – dodao je on.\nPotpredsjednik PDP-a zatražio je danas da nadležni organi ispitaju utrošak više od 36 miliona KM bez PDV-a u realizaciju projekta “Hitna pomoć i zaštita od poplava u RS-u”, jer, kazao je, postoje sumnje da su ta kreditna sredstva trošena na sumnjiv način.\nBorenović je zatražio od Glavne službe za reviziju javnog sektora RS-a i nadležnih institucija da ispitaju na koji način su utrošena navedena sredstva, jer postoje sumnje u netransparetno sklapanje poslova i utrošak velikih suma novca za poslove kao što je čišćenje kanala i košenje trave na priobalnom području.\n– Treba uraditi reviziju ne samo zaključenih projekata, već i nadzora – rekao je Borenović, iznoseći podatak da postoje sumnje da nisu birane najpovoljnije ponude.\nOn je zaključio da će utrošenih oko 36 miliona KM, s kamatama, u takve poslove koštati naredne generacije u RS-u gotovo 50 miliona KM.\nFirma Delibašić poliuretani otvara fabriku madraca u Kaknju\nAmerikanci vjeruju da žive u vremenu privatne distopije


Godina za pamćenje za šimanovačke košarkaše – Sport In\nmar 23, 2020 anali, košarkaški klub, sezona, šimanovci, zabeleženo\nSezona 2019/2020. ostaće „posebno zabeležena“ u analima Košarkaškog kluba Šimanovci.\nZbog sprečavanja širenja zarazne bolesti Covid – 19, kao i sva druga sportska takmičenja, prekinuto je i prvenstvo Druge regionalne lige KSV – Jug, koje je bilo u završnoj fazi (plej-of). U trenutku prekida, Šimanovci su kao drugoplasirana ekipa imali 17 bodova, kao i prvoplasirano Podrinje iz Mačvanske Mitrovice, ali koje je imalo i utakmicu manje.\n– Najuspešnija godina u istoriji šimanovačke košarke – ističe kapiten KK Šimanovci Miloš Milivojević – Uspeh je još veći kada se zna da smo mi bili jedina ekipa u ligi, koja tokom sezone nije imala ni jedan trening i da smo sve mečeve igrali kao gosti. Drugi deo sezone, kao domaćini, igrali smo u sportskoj hali u Donjem Tovarniku, gde su uslovi bili odlični. Međutim, nadamo se da će i Šimanovci u skorijoj budućnosti dobiti košarkašku halu. Naše mesto je to odavno zaslužilo, ali, nikada nije kasno. Potvrdilo se tokom prethodne sezone da smo najbolji, kada smo u kompletnom sastavu. Na žalost, u zimskoj pauzi napustio nas je centar Miloš Suzić, koji je našao angažman u Nemačkoj. Pred kraj prvog dela sezone uspeli smo da dovedemo pleja Milana Stankovića, igrača koji donosi prevagu, što se videlo najbolje u istorijskoj pobedi u Pančevu. Našu ekipu čine Avdalović, bivši internacionalac u Estoniji (koji je bio u blagom padu forme u odnosu na igre na koje nas je navikao), Bogdanović, Duvnjak, Aleksić, Moravac, Radivojević, Ilić, Kljajević, Šućur, Gajica, Jovanović, Dragaš, Molivojević.\n– Svi verujemo da će se ova situacija rešiti što pre, na najbolji mogući način – nastavlja Milivojević – Naredne sezone pokušaćemo da napravimo „iskorak napred“ i plasiramo se u viši rang. Za to nam je neophodna pomoć sponzora, koji bi uz Sportski savez „Razvoj sportova“, pomogli našem klubu u ispunjenju ciljeva. I ovog puta, zahvaljujem se svima koji su nam na raznorazne načine pomagali: Savi i Vladanu Niniću, Đorđu Živanoviću, Marku Miškoviću, Dragoljubu Bovanu…\nJovan Golić ponovo u Kazahstanu


Poslodavci, kao i svi ostali, ne znaju do kada će pandemija da potraje, ali strepe za biznise. Po sistemu spojednih posuda, radnici u privredi se takođe sa neizvesnošću bude svako jutro. Neko ide svaki dan na posao, neko radi od kuće, a neki, poput ugostitelja, radnika u turizmu i određenih trgovaca uopšte ne mogu da rade.\nSasvim logična pitanja su o izvesnosti ličnih primanja, plaćanja rata kredita, dažbina prema komunalnim i telekomunikacionim preduzećima.\nU Zavodu za zapošljavanje Republike Srpske smo proverili koliko ljudi se od proglašenja vanredne situacije u Republici Srpskoj obratilo za odobravanje novčane naknade jer su dobili otkaz kao tehnološki višak. Tako se Zavodu od 16. do 24. marta, dakle u osam dana, obratilo 168 osoba sa zahtevom za ostvarivanje prava na novčanu naknadu. Reč je o bivšim zaposlenima u oblasti građevinarstva, turizma i ugostiteljstva. Podsećamo, ugostiteljima je zabranjen rad zbog epidemiološke situacije, a u turizmu je sve stalo.\nPoređenja radi, od početka godine ukupno je podneseno 2.697 zahteva za novčanu nakandu, a odobrena su 1.717 zahteva.\n– Mi smo stalnom u kontaktu sa predstavnicima Vlade RS i očekujemo za nekoliko dana mere. Sitaucija je nezahvalnija jer niko ne zna do kada će pandemija da traje – navodi Stanković.\nSrpski član Predsedništva BiH Milorad Dodik izjavio je da distributivna preduzeće ERS neće isključivati električnu energiju potrošačima koji ne budu platili račune za vreme vanredne situacije. Na pitanje da li su dobili smernice, u ERS kažu da pripremaju set mera koje će da olakšaju poslovanje privredi, kao i građanima koji su pogođeni merama nastalim zbog pandemije vrusa korona.\n– U svakom slučaju, pozivamo sve one koji mogu da plaćaju svoje obaveze na vreme kako ne bilo dovedeno u pitanje poslovanje same ERS, ali i proizvodnja električne energije - navode u ovoj javnoj kompaniji.\nU banjalučkom „Vodovodu“, koji snabdeva najviše potrošača u RS pitkom vodom, kažu da su i pre proglašenja vanredne situacije imali razumevanje za potrošače, a naročito za one kategorije koje iz nekog razloga nisu mogle izmirivati račune redovno.\n- Dok traje vanredna situacija, nijednog potrošača nećemo isključiti sa vodovodne mreže – poručuju iz „Vodovoda“ koji apeluju na potrošače da maksimalno vode računa o potrošnji vode i da se racionalno ponašaju.\nPremijer RS Radovan Višković rekao je da je Vlada odlučila da uplati poreze i doprinose za radnike iz ugostiteljstva i delom iz trgovina pod uslovom da poslodavci uplate neto platu zaposlenima.\nSKUPO NAPLATILI JEFTINU STRUJU Brojne žalbe na rad „Elektrokrajine“ Banjaluka


AKO vas ujede krpelj i sami ga vadite, epidemiolozi savetuju da ga obavezno odnesete na analizu, da biste bili sigurni da nije zaražen borelijom, bakterijjom koja prenosi Lajmsku bolest.\nU Beogradu ovu vrstu analize radi Zavod za biocide i medicinsku ekologiju, primenom PCR metode po promotivnoj ceni od 1.500 dinara. Novosađani ovu analizu mogu da urade u Pasterovom zavodu po ceni od 4.500 dinara, a toliko, pa i više košta i u privatnim biohemijskim laboratorijama u Srbiji.\nZavod za biocide i medicinsku ekologiju objavio je da je samo na područiju Beograda ispitivao krpelje na 17 lokacija, a pokazalo se da su na čak 15 pronađeni ovi zaraženi insekti.\nEpdemiolog Ivana Begović Lazarević iz Zavoda za javno zdravlje Beograda kaže da ujed zaraženog krpelja ne znači nužno da će osoba da bude inficirana:\n- Kod nekih ljudi imuni odgovor je takav da pobede ovu bakteriju. Ipak, ono što je najbitnije je da ako dođe do ujeda krpelja da se on uoči na vreme i izvadi u roku od 24 sata. Analiza krpelja može da bude od velike pomoći da se po potrebi ordinira odgovarajuća terapija.\nEpidemiolozi upozoravaju da se pre odlaska u prirodu preduzmu mere zaštite, jer je u slučaju ujeda krpelja velika verovatnoća da se oboli od ove infekcije, s obzirom na to da je Srbija endemsko područje krpelja zaraženih bakterijom borelija.\nkrpelj krpelji dr novosti ujed krpelja


U BiH do sada investirane 13,4 milijarde KM stranih investicija | Poslovnisvijet\nPredstavnici Agencije za unapređenje stranih investicija (FIPA) u Bosni Hercegovini prošle godine su posjetili 50 investitora koji su do sada u BiH investirali 936,5 miliona KM i zaposlili 5.457 radnika, od kojih je više od 4.000 novozaposlenih.\nIstaknuto je to jučer u Sarajevu tokom prezentacije Izvještaja o postinvesticijskim aktivnostima FIPA-e, kada je rečeno i da je više od 78 posto investitora izrazilo zainteresiranost za unapređenje poslovanja, a više od 84 posto planira povećanje zaposlenosti u naredne tri godine i otvaranje novih gotovo 2.000 radnih mjesta.\nIstakao je da FIPA ima kontakte s više od 800 investitora širom svijeta koje nastoji privoliti da dođu u BiH, a ponuđeno im je više do 500 dobro pripremljenih projekata na više od 300 investicijskih lokacija.\nPostinvesticijskoj podršci je potrebno posvetiti veliku pažnju, a investicione agencije u svijetu trenutno samo 10 posto sredstava izdvajaju za tu vrstu podrške, podvukao je Milinić, izražavajući nadu da će se politička situacija smiriti jer bi u protivnom ova godina mogla biti lošija po stranim investicijama.\nIzvršni direktor Bit Alijanse, najveće asocijacije IT kompanija u BiH, Armin Talić podvukao je da ovih 47 IT kompanija okupljenih u Alijansu zapošljavaju oko 70 posto IT kadra u BiH, a trenutno nedostaje 6.000 softver inžinjera što bi moglo biti rješenje koje bi trebalo doprinijeti smanjenju odlaska mladih.\nOvo je prvi put da nam ne trebaju velika ulaganja da bismo imali velika zapošljavanja i porast bruto nacionalnog proizvoda. Oko 4.000 zaposlenih u kompanijama u okviru Bit Alijanse generira oko pola milijarde KM, dodao je Talić.\nMinistar privrede Tuzlanskog kantona Osman Puškar, također, pozitivnim je ocijenio uspostavljanje ove mreže, dodajući da je u TK izrađen projekat privatno-javnog partnerstva, izrađena je Strategija razvoja TK te se radi na ubrzanju procedura koje se tiču lokalnih zajednica.\nIzrazio je očekivanje da će projekat privatno-javnog partnerstva doprinijeti investicijskom zamahu u narednoj godini sa 300 miliona KM.\nPrethodna : Katastrofa na tržištu kriptovaluta: Vrijednost nestaje brže nego u dot-com krizi\nSlijedeća : Potpisan ugovor o novom kreditu EBRD-a od 180 miliona eura za Koridor 5C


Žiru ima novu ponudu - Sportske.net\nFrancuski napadač bi ovog leta mogao da napusti Čelsi.\nKatalonci potvrdili, "Bridž" želi da vrati Brazilca na Ostrvo!Krčka se u Premijer ligi, Klop "krade" pojačanje "Plavcima"?Gvardiola pronašao zamenu za Nemca!Liga 1 - Mitrović izgubio kod kuće, Nicu šokirao Kaen!Trojica iz Sitija, dvojica iz Liverpula i jedan iz Čelsija, ko će biti igrač godine u PL?\nOlivije Žiru je najbolji strelac u Ligi Evrope, sa 10 postignutih golova oborio je i nekoliko rekorda.\nIpak, u Premijer ligi mu Mauricio Sari ne veruje toliko, pa se povelo i pitanje da li će nakon tekuće sezone ostati na "Bridžu".\nUgovor sa klubom mu ističe ovog leta, postoji mogućnost da se automatski produži na godinu dana, što je Sari i najavio da će se dogoditi.\nIpak, poznato je da je Lion zainteresovan za jednog od najboljih strelaca u istoriji francuske reprezentacije, a sam fudbaler je istakao želju da naredne sezone igra za klub koji je spreman da mu da veliku ulogu.\nTako je njegova sudbina i dalje neizvesna, a sada se pojavio i novi klub koji bi voleo da ga vidi u svojim redovima.\nU pitanju je Nica, što je potvrdio i predsednik kluba sa Azurne obale Gotijer Ganaje.\n"Ističe mu ugovor, on i dalje igra jako dobro za svoje godine. Zašto da ne, reći ću vam da je moguće, ali veoma skupo", rekao je prvi čovek Nice.\nOn je dodao da je na listi želja kluba još nekoliko imena za poziciju napadača, ali nije hteo da otkriva ko je u pitanju.\nŽiru je izvesno jedna od želja kluba, videćemo da li je francuski reprezentativac zainteresovan za prelazak na "Alijanc Rivijeru".


Bivši predsednik Srbije Boris Tadičh priznao je da su za vreme njegove vlasti nezakonito prisluškivani Aleksandar Vučić, Goran Vesić i Vladimir Đukanović, izjavio je danas funkcioner vladajuće Srpske napredne stranke (SNS) Goran Vesić.\nOn je u intervjuu za TV Pink kao razlog za njegovo prisluškivanje naveo to što je bio lični protivnik Borisa Tadića, dok je Vučić prisluškivan kao njegov politički protivnik.\n- Spojio ličnog i političkog protivnika da bi mogao da ima informacije i o jednom i o drugom. Tadić je to radio nezakonito, jer ne postoji nijedan dokaz o prisluškivanju tamo gde je to rađeno, već je sačuvan na drugim mestima - dodao je Vesić.\nPodsetio je da po zakonu, u Srbiji neko ko je bio predmet prisluškivanja mora o tome biti obavešten, a da Vučić, Đukanović i on (Vesić) nikada o tome nisu bili obavešteni.\nPokušali su, navodi, da se opravdaju da su Vučića prisluškivali preko Đukanovića i Vesića, koji su označeni kao ekstremisti, jedan zato što je strastveni navijač Zvezde i drugi jer se otvoreno suprotstavljao Borisu Tadiću.\n- Jasno vam govori kakvi su to diletanti. Tadić je prisluškivao svog političkog protivnika, radio je to nezakonito i to govori kakva je bila ta vlast - rekao je Vesić i dodao da je motiv njegovog prisluškivanja lična osveta.\nZbog otvorenog sukoba s Borisom Tadićem, kako kaže, često su i ljudi oko njega trpeli, te tako kompanija u kojoj je radio nije mogla da dobije nijedan posao, a pošto je bio član UO FK Crvena Zvezda i klub je trpeo.\n- To je čovek malih dometa koji je unesrećio Srbiju. Imao je priliku da vodi Srbiju i donosi ključne odluke o njenoj budućnosti, a kako se to završilo, vidimo danas i da Vučić posle sedam godina ne može da ispravi greške Tadića - zaključio je Vesić.


Tači i Krasnići danas pred sudijama u Hagu\nPred sudom u Hagu danas će se pojaviti Hašim Tači i Jakup Krsnići, bivši lideri OVK optuženi za ratne i zločine protiv čovečnosti.\nKadri Veselji 10. novembra pred sudijom u Hagu\nPrvo pristupanje sudu Kadrija Veseljija održaće se 10. novembra u 15. časova u sudnici Specijalizovanih veća Kosova u Hagu.\nFHPK: Najozbiljniji korak Specijalizovanih veća i Tužilaštva do sada\n“Potvrđivanje optužnice za ratne zločine protiv predsednika Kosova Hashima Tačija, predsednika Demokratske partije Kosova Kadrija Veselia, nekadašnjeg portparola OVK Jakupa Krasnićija i nekadašnjeg člana glavnog štaba Redžepa Seljimija, predstavlja do sada najozbiljniji i najveći korak Specijalizovanih veća i Specijalizovanog tužilaštva u ispunjavanju njihovog mandata”, ističe Fond za humanitarno pravo u Prištini.\nObjavljena optužnica, Tači i vođe OVK u Hagu\nTužilaštvo Specijalnog suda u Hagu potvrdilo je optužnicu protiv Hašima Tačija, Kadrija Veseljija, Redžepa Seljimija i Jakupa Krasnićija koji se terete da su počinili ratne zločine nezakonitog ili proizvoljnog hapšenja i lišavanja slobode, surovog postupanja, mučenja i ubistva.\nTači, Veselji i Seljimi zajedno otputovali u Hag\nBivši lideri OVK Hašim Tači, Kadri Veselji i Redžep Seljimi otputovali su u Hag sa vojnog aerodroma.\nPredsednik Kosova Hašim Tači izjavio je da je potvrđena optužnica protiv njega od strane Specijalnog tužilaštva u Hagu, nakon čega je podneo ostavku na mesto predsednika.\nPotvrđena optužnica protiv Kadrija Veseljija\nTužilaštvo Specijalnog suda u Hagu potvrdilo je optužnicu protiv predsednika Demokratske partije Kosova Kadrija Veseljija, saopštila je danas ta stranka.\nKrasnići stigao u Hag, optužen za zločine protiv čovečnosti\nIz Specijalizovanih veća Kosova u Hagu večeras je potvrđeno da je bivši član Oslobodilačke vojske Kosova Jakup Krasnići i doveden u pritvorski objekat.\nPotvrđena optužnica i protiv Redžepa Seljimija\nŠef poslaničke grupe Pokreta Samoopredeljenje u skupštini Kosova Redžep Seljimi saopštio je da je Specijalni sud protiv njega podigao i potvrdio optužnicu.\nPolicija Euleksa uhapsila Jakupa Krasnićija, odlazi u Hag\nPripadnici policije Euleksa odvele su Jakupa Krasnićija i blindiranim džipovima napustili dvorište njegove kuće, saznaje RTS.\nSud u Hagu odbio zahtev o puštenju Gucatija iz pritvora\nSud u Hagu odbio je zahtev odbrane Hisnija Gucatija da on bude pušten iz pritvora. Odluka je donešena još 27. oktobra, a na nju je odbrana uložila žalbu.\nPotvrđena optužnica protiv Krasnićija, danas verovatno u Hag\nValon Hasani, advokat Jakupa Krasnićija, nekadašnjeg portparola OVK, izjavio je da je optužnica protiv njega potvrđena. "Sve sto mogu potvrditi je da ima pretresa. Optužnica je potvrđena, sada bi gospodin Krasnići trebalo da bude prebačen u Hag, verujem da će danas biti prebačen", naveo je Hasani. Koha javlja da će se to dogoditi u toku dana, a u međuvremenu traje pretres njegove kuće.\nSaslušanjem svedoka nastavlja se suđenje Arsiću\nPred posebnim odeljenjem Osnovnog suda u Prištini danas se nastavlja glavni pretres u predmetu Nenada Arsića iz Čaglavice, koga je Specijalno tužilaštvo Кosova optužilo da je izvršio krivično delo ratnog zločina protiv civilnog stanovništva.\nSaljih Mustafa se sutra pred sudijom izjašnjava o krivici\nNekadašnji komadant u OVК Saljih Mustafa, zvani komadant Calji (48) sutra popodne će biti izveden pred sudiju za prethodni postupak Specijalizovanih veća Кosova sa sedištem u Hagu.\nKoha, Eksprss, RTS


Obeležen Dan OŠ ''Dobrila Stambolić''\nObeležen Dan OŠ “Dobrila Stambolić“\nSvečanom sednicom, kulturno-zabavnim programom i uručenjem nagrada najistaknutijim pojedincima, OŠ “Dobrila Stambolić“ obeležila je 20. maj, Dan ove ustanove.\nUvodnu i pozdravnu reč imao je direktor Škole prof. Saša Golubović koji je poručio da je Lokalna samouprava u prethodnom periodu mnogo pomogla u izgradnji, sanaciji i osavremenjavanju škole.\nSvеčаnа sеdnicа počela je programom u dvorištu škole gde su podeljene nagrade najistaknutijim pojedincima, a zаvršеnа је prоgrаmоm koji su pripremili učenici Osnovne škole, rеcitаlom, drаmsкim komadima i horom u svečanoj sali.\nU ime opštine Svrljig sednici su prisustvovoali predsednik SO Svrljig Nebojša Antonijević, zamenik predsednice opštine Svrljig Dragan Petrović, načelnica OU Svrljig Dejana Mitić i njen zamenik Ljubiša Stojković.\nDan Osnovne škole, Dan škole, osnovna skola\nPrevPrethodnaVaznesenje Gospodnje – Spasovdan\nSledećaO Svrljigu u emisiji “Lov i ribolov“Next\nljiljana milutinovic says:\n21/05/2015 at 23:27\nBas mi je drago sto se sve ovo desava,ovaj grad treba da zivi.Ja sam nekada isla u ovu skolu i sa ponosom se secam toga.NASTAVNICI SU BILI FENOMENALNI,skola je bila nova i lepa,treba sacuvati trdiciju i ciniti sve da i dalje bude lepa ,savremena i puna daka.


Edin Mujić (31) iz Tuzle treba našu pomoć, kako bi dobio najtežu životnu bitku – Radio Studio D ::: 99,40 i 97,40 FM\nTuzla se našla pred još jednim izazovom, pokazat da je bila i ostala grad humanih ljudi. Ovaj put pomoć je potrebna našem sugrađaninu Edinu Mujiću, dečku iz kvarta, momku koji je uvijek među prvim bio u akcijama kada je trebalo pomoći drugima, a sada je pomoć potrebna njemu.\nOvaj tridesetjednogodišnji mladić, trenutno se nalazi na liječenju u UKC Tuzla, gdje prolazi kroz destruktivne terapije borbe sa zloćudnom bolešću. Kako kaže, nikada nije vjerovao da će se naći u ovoj situaciji, zato je svoje stanje krio od drugih, ali s obzirom da su troškovi liječenja dostigli određenu svotu, koju njegova porodica više sama ne može finansirati, odlučili su pomoć potražiti od dobrih ljudi.\nKontakt broj za one koji lično Edinovoj porodici žele uplatiti sredstva za njegovo dalje liječenje 061 / 301 – 190.\nPrevious article Klanjana dženaza namaz i obavljen ukop 33 žrtve genocida u Srebrenici\nNext article Čola objavio video spot za “Ono malo sreće”


Konstitutivna sednica Skupštine grada 27. juna | Zrenjanin\nKonstitutivna sednica Skupštine grada 27. juna\n29. maj 2012. 08:50:23 Skupština\nPredsednik Skupštine grada Zrenjanina Aleksandar Marton sazvao je konstitutivnu sednicu novog saziva Skupštine grada za sredu, 27. jun 2012. godine. Na dnevnom redu predviđenom za ovu sednicu naći će se izveštaj Gradske izborne komisije o sprovedenim izborima za odbornike Skupštine grada i biće verifikovani njihovi mandati, nakon čega će i dati svečanu izjavu. Potom će novoizabrani odbornici pristupiti izboru predsednika Skupštine grada, zamenika i sekretara, a zatim i gradonačelnika, njegovog zamenika i članova Gradskog veća. Do izbora novog predsednika Skupštine, sednicom će predsedavati najstariji odbornik ili odbornica, u čemu će mu (ili njoj) pomagati dvoje najmlađih.\nKonačno, odbornici će odlučivati i o izboru predsednika i članova Komisije za personalna pitanja, Komisije za mandatna pitanja i Komisije za propise.\nPodsećamo, na izborima za odbornike u Skupštini grada Zrenjanina, održanim 6. maja, najviše glasova osvojila je koalicija okupljena oko Srpske napredne stranke i ona će u novom skupštinskom sazivu imati 25 odbornika. Koalicija oko Demokratske stranke, odnosno lista "Izbor za bolji život – Boris Tadić", dobila je 15 mandata, Liga socijaldemokrata Vojvodine 13, Koalicija "Socijalistička partija Srbije – Partija ujedinjenih penzionera Srbije – Jedinstvena Srbija" 8, Srpska radikalna stranka 4 i Savez vojvođanskih Mađara dva mandata.


Bivši crnogorski predsednik svedoči o deportaciji muslimana 1992. godine\nBivši crnogorski predsjednik Momor Bulatović nije se pojavio na suđenju šestorici bivših policijskih funkcionera osumnjičenih da su u maju 1992. godine organizovali hapšenje i deportaciju bosanskih izbjeglica u Republiku Srpsku.\nBulatović već četvrti put nije došao u Viši sud navodno zbog toga što nije dobio poziv. "Sve što imam da kažem o tom slučaju, rekao sam državnom tužiocu, ali bih se odazvao pozivu za svjedočenje pred sudom, jer je to građanska dužnost", rekao je ranije Bulatović crnogorskim medijima.\nZbog deportacije grupe od oko 100 bosanskih muslimana iz Crne Gore u Republiku Srpsku u maju 1992. godine, za krivično djelo "ratni zločin protiv civilnog stanovništva" državni tužilac je optužio šestoricu tadašnjih visokih policijskih funkcionera.\nNa ranijem pretresu, svjedok Slobodan Pejović, koji je u vrijeme deportacije u maju 1992. godine bio načelnik za suzbijanje krvnih delikata u hercegnovskom Centru bezbjednosti, izjavio je da je protjerivanje bosanskih izbjeglica iz Herceg Novog naredilo tadašnje državno rukovodstvo Crne Gore.\nA Crnogorska granična policija uhapsila je u reonu Šekularske rijeke, u blizini mjesta Kameniti Lager, dvoje državljanina Albanije, zbog sumnje da su počinili krivična djela šumska krađa i nedozvoljen prelaz državne granice.\nSumnja se da su oni najvjerovatnije angažovani na Kosovu na obavljanju šumskih poslova, a u Crnoj Gori su bespravno sjekli šume, na što ukazuje i nekoliko oborenih stabala na licu mjesta.\nU momentu hapšenja osumnjičenih koji nisu pružali otpor, niti posjedovali lična dokumenta, službenici granične policije su uočili nepoznata osobe. Kada su primijetili policajce, počeli su da bježe prema Kosovu, ispalivši nekoliko hitaca iz vatrenog oružja, kaže se u saopštenju.\nPatrola granične policije je, u znak upozorenja, ispalila nekoliko hitaca u vazduh, nakon čega se iz pravca kosovske teritorije začuo rafal iz automatskog oružja.\nKosovska granična policija je odmah upoznata sa događajem radi eventualnog hapšenja osoba koja su, prilikom bjekstva, upotrijebila vatreno oružje. Osumnjičeni su, radi kriminalističke obrade, sprovedeni do policijskih prostorija Ispostave Plav i protiv njih će biti podnijeta krivična prijava.


„Reforme izbornog zakonodavstva prioritet“ – Portal Podgorica\n„Reforme izbornog zakonodavstva…\n„Reforme izbornog zakonodavstva prioritet“\nPoslanici DPS-a odmah će inicirati rad na daljoj reformi izbornog zakonodavstva, kazao je poslanik u Skupštini Crne Gore, i predsjednik Odbora za sveobuhvatnu reformu izbornog i drugog zakonodavstva u prethodnom sazivu, Branimir Gvozdenović. On je istakao da postoji prostor za unapređenje zakonodavstva, posebno zbog toga što nije usvojen Zakon o izboru odbornika i poslanika, koji se smatra “krovnim” zakonom kada je ova oblast u pitanju.\nGvozdenović je učestvovao na završnoj konferenciji ODIHR-a povodom projekta “Podrška izborima na Zapadnom Balkanu”.\nOn je na konferenciji prezentovao rad na reformi izbornog zakonodavstava u prethodnom sazivu.\n“Istakao je značaj podrške koja je Skupštini pružena od stane OEBS-ODIHR organizacije, odnosno njihovih eksperata koji su dali nemjerljiv doprinos kako u radu Odbora tako i u radu radnih grupa”, navodi se u saopštenju.\nGvozdenović je istakao da i pored toga što Odbor nije doveo do kraja rad u skladu sa Odlukom, veliki je posao odrađen i ostvaren je vidljiv napredak u dijelu izbornog zakonodavstva.\n“Naglasio je da smatra da i dalje postoji prostor za unapređenje zakonodavstva, posebno zbog toga što nije usvojen Zakon o izboru odbornika i poslanika, koji se smatra “krovnim” zakonom kada je ova oblast u pitanju. S tim u vezi, obavijestio je učesnike da će i u novom sazivu poslanici DPS-a odmah inicirati rad na daljoj reformi izbornog zakonodavstva”, zaključeno je u saopštenju DPS-a.


Vikend u prirodi - Glas Podrinja\nPROMOTIVNE TURE NA PLANINU CER\nPredstavnici Turističke organizacije Šabac održali su u Gradskoj kući konferenciju povodom plana promo tura na planinu Cer. U sklopu nove politike u oblasti turizma, Grad će nastaviti aktivnu promociju turističkog potencijala planine Cer.\n-Promo ture na Cer, počele su 2016. godine, a kako se pokazalo veliko interesovanje, nastavljaju se i 2017. godine. Organizovaćemo ih u periodu od 14. maja do 1. oktobra. Naš osnovni cilj je da animiramo porodice sa decom kako bi posetili planinu Cer i proveli kvalitetan vikend u netaknutoj prirodi. Posetiocima će biti ukazana mogućnost da se upoznaju sa mitovima i legendama koje se vezuju za Cer, ali isto tako i sa bogatom istorijom ove planine – istakao je direktor Turističke organizacije Šabac Srđan Mitrašinović.\nIzletnici će imati priliku da posetete vidikovce na Ceru i spomen-kompleks na Tekerišu. Takođe, biće im organizovan ručak u planinarskom domu, a u pratnji vodiča obići će sve interesantne i predviđene lokacije.\nGrad Šabac obezbedio je polovinu troškova prevoza i usluge licenciranog vodiča. Cena celog aranžmana je 500 dinara po osobi, a za decu do 7 godina 200 dinara. Povratna karta po osobi, bez uračunatih troškova ručka iznosi 200 dinara. Prva promo tura organizovana je 14. maja, a zainteresovani detaljnije informacije mogu dobiti u prostorijama Turističke organizacije.


Paraćin- Danas je u Paraćinu na platou ispred Kulturnog centra otvoren Mali sajam knjiga i trajaće do 12. jula. Posetioci imaju priliku da se u periodu od 10-15h i od 18-20h druže sa delima autora iz Paraćina i Ćuprije i da uživaju u njihovoj živoj reči.\nO ovom sajmu smo pričali sa Olgom Mančić Ružić, predsednicom KK Mirko Banjević -“ Na kraju svake godine održavamo sajam knjiga, časopisa, raznih zbornika, tj sumiramo rezultate i uspehe naših članova postignute tokom cele godine. To se dešava kontinuirano nekoliko godina unazad.\nOve godine smo rešili da u organizaciji Kulturnog centra i matičnog Kluba objedinimo sve stvaraoce iz Paraćina i naših kolega iz KK Dušan Matić, koji su ujedno i naši počasni članovi, kao i mi njihovi, tako da će ljubitelji književnosti moći da uživaju u delima autora iz Paraćina i Ćuprije.\nBiće tu i novih naslova u izdavaštvu KK Mirko Banjević i Književne asocijacije Artija.“\nZastupnik Književno-umetničke asocijacije Artija, Vladica Milenković, je, za naš portal, rekao:\n„Nadam se da je paraćinski Mini sajam knjiga samo početak nečeg većeg, što bi usledilo narednih godina, a do tada neka bude mesto za vidljivost književnog stvaralaštva onih koji stvaraju u Paraćinu i okolini, kao i izdavaštva na ovom prostoru.“


Narodna biblioteka "Desanka Maksimović" digitalizovanjem čuva od zaborava staru crkvenu građu - Dnevnik Juga\nHome / DOGAĐAJI / Narodna biblioteka „Desanka Maksimović“ digitalizovanjem čuva od zaborava staru crkvenu građu\nIna Dendić 21/08/2019\tDOGAĐAJI, DRUŠTVO, KULTURA, Vlasotince Leave a comment\nNarodna biblioteka „Desanka Maksimović“ Vlasotince je višegodišnju uspešnu saradnju sa parohijskim namesništvom i gradskom crkvom Sveta Trojica ove nedelje podigla na viši nivo.\nNaime, protonamesnik Goran Dimitrijević i direktor Srba Takić potpisali su Protokol o saradnji, koji podrazumeva „saradnju u ostvarivanju zajedničkih projekata i zajedničkih nastupa“.\n„Za početak digitalizovaćemo staru crkvenu rukopisnu građu (letopise, protokole,zapisnike idr) i tako veoma važne zapise sačuvati od propadanja“, kazao je Srba Takić.\n„Pripremamo prigodnu publikaciju o našem hramu, posvećenom Svetoj Trojici. Stručna pomoć biblioteke u pom poslu biće nam dobrodošla“, najavio je prota Goran Dimitrijević novi zadatak koji će zajedno obaviti.\nPored ovoga Protokol podrazumeva i razmenu stručne literature, održavanje prigodnih predavanja i organizovanje raznih sadržaja primerenih obema ustanovama.\nPrevious Zmaj Jovina ulica dobija novi izgled\nNext Od sledeće nedelje brži prolaz na graničnom prelazu Preševo – Tabanovce


Haos na granici sa Grčkom, kolone 13 kilometara, čeka se satima (FOTO) | Luftika\nFoto: Kristian Provodovski\nNa graničnom prelazu Kulata-Promahonas stvorile su se ogromne gužve. Kako javljaju ljudi koji su se danas nalazili na tom graničnom prelazu, stvorene su velike gužve, a ne prelaz se čeka satima.\n– Evo čekamo oko 2 sata i prošli smo 2 kilometra, a kolona ispred nas je 13 kilometara, kaže policajac koga sam pitao – rekao je za portal B92.net Kristian Provodovski iz Selenče, koji je krenuo sa porodicom na letovanje, a danas se zatekao na graničnom prelazu Kulata-Promahonas.\n– Pitao sam policajca koji je razlog za kolonu i kaže zbog grčke granice koji proveravaju ljude bez QR koda, pa moraju ručno da popunjavaju formular – dodao je.\n– Da sam znao da će biti ovako, od Sofije bih produžio na Sunčev breg jer ovo je katastrofa – zaključuje.\nNakon još tri sata čekanja, Kristian se javio i rekao da je uspeo da pređe granicu, ali da je automobil ispred njih ostao sa strane jer su jednog od putnika odabrali za nasumično testiranje.\nPodsetimo, od kako je juče na kratko otvoren pa ubrzo zatvoren granični prelaz između Severne Makedonije i Grčke, mnogi koji su grenuli put drevne zemlje Helade, opet su krenuli preko Bugarske.\nIako su nadležni juče najavili da bi taj problem trebalo da bude rešen i da je to što je za građane Srbije i dalje zatvoren prelaz Evzoni zapravo nesporazum, ipak i dalje nema informacija kada će on biti prohodan.\nPrema jučerašnjim informacijama, Evzoni će ostati zatvoren do 15. jula, kada će opet biti razmatrano to pitanje.\noznakegrcka grcka granice Kulata-Promahonas


Evropska komisija za efikasnost pravosuđa (SEPEŽ – „CEPEJ“)\nEvropska komisija za efikasnost pravosuđa (SEPEŽ – „CEPEJ“)\nEvropska komisija za efikasnost pravosuđa, poznata kao SEPEŽ, po skraćenici francuskog naziva komisije – „CEPEJ“ je telo Saveta Evrope osnovano 18 septembra 2002. godine rezolucijom Komiteta ministara Saveta Evrope kako bi radilo na poboljšanju efikasnosti i funkcionisanja pravosudnog sistema u zemljama članicama Saveta Evrope sa ciljem obezbeđenja efikasnog ostvarenja prava i povećanja poverenja građana u pravosudni sistem.\nSEPEŽ kroz svoje delovanje nastoji da omogući bolju primenu međunarodnih pravnih instrumenata Saveta Evrope koji se odnose na efikasnost i pravičnost pravosuđa te u krajnjem ishodu smanji broj predmeta pred Evropskim sudom za ljudska prava uzrokovanih od strane pravosudnih institucija država članica Saveta Evrope, kroz različite oblike povreda prava na pravično suđenje priznatog članom 6. Evropske konvencije za zaštitu ljudskih prava i osnovnih sloboda.\nSEPEŽ svoje ciljeve ostvaruje putem:\n- Identifikacije i razvoja indikatora, prikupljanja i analize kvantitativnih i kvalitativnih podataka, te kroz definisanje mera i sredstava za evaluaciju;\n- Sačinjavanja statističkih izveštaja, istraživanja o najboljim praksama, smernica, akcionih planova, mišljenja i generalnih komentara;\n- Uspostavljanja saradnje sa naučnim ustanovama koje se bave istraživanjima i izradama studija;\n- Uključivanja u svoj rad eksperata, vladinih i nevladinih organizacija, kako bi pružili podršku radu SEPEŽ-a; i\n- Stvaranja mreža za saradnju među osobama koje se profesionalno bave radom pravosuđa.\nSEPEŽ danas predstavlja jedinstveno telo svih evropskih država, sačinjeno od strane predstavnika iz 47 država članica Savet Evrope, koje je zaduženo za ocenjivanje efikasnosti sistema pravosuđa i predlaganje praktičnih instrumenata i mera za poboljšanje efikasnosti usluga koje se pružaju građanima. SEPEŽ-u je takođe poveren zadatak da predloži konkretna rešenja, koja će biti primenljiva za države članice Saveta Evrope u cilju delotvornije primene postojećih instrumenata Saveta Evrope koji se odnose na organizaciju pravosuđa. SEPEŽ to čini pre svega kroz smernice u različitim oblastima u kojima je detektovana potreba za poboljšanjem – izvršni postupak, posredovanje, organizacija i pristup sudskim prostorijama, upravljanje vremenom u sudovima, uloga sudskih veštaka u sudskim postupcima, itd.\nKompilaciju svih smernica SEPEŽ-a možete preuzeti ovde.\nTakođe, možete posetiti i sajt Evropske komisije za efikasnost pravosuđa.


Zašto treba svakodnevno konzumirati orašaste plodove\nPoslednjih 20 godina je objavljeno više od 150 stručnih članaka na temu orašastih plodova.\nSve veći broj istraživanja potvrđuje da orašasti plodovi imaju pozitivan uticaj na zdravlje celokupnog organizma, a najznačajnije prednosti su prevencija raka, srčanih bolesti i dijabetesa tipa 2.\nAktivni sastojci u orašastim plodovima, kao što su alfa linolenska kiselina, omega 3 masne kiseline, proteini, vitamin E i B6 i nutritivni jedinjenja kao što su folna kiselina, selen, magnezijum i antioksidansi, mogu pospešiti zdravlje celokupnog organizma. Kada su naučnici analizirali rezultate niza istraživanja, zaključili su da orašaste plodove treba konzumirati što češće, po mogućnosti svaki dan jer zdravlje pospešuju na različite načine:\nNaučnici iz Koreje su po prvi puta otkrili da jedinjenja iz orašastih plodova imaju odlično delovanje na zdravlje probavnog sistema i da mogu pomoći u prevenciji raka debelog creva. Rezultati njihovog istraživanja su pokazali da povećanje unosa orašastih plodova povećava verovatnoću uspešnog lečenja raka debelog creva.\nNaučnici iz Kalifornije su proveli istraživanje u kome su učestvovale žene u postmenopauzi s visokim nivoom holesterola u krvi. Nakon početka svakodnevne konzumacije orašastih plodova, nivo ukupnog holesterola se smanjila, a nivo dobrog (HDL) povećala.\nPrevencija poremećaja u radu mozga\nKada su naučnici proučavali uticaj orašastih plodova na zdravlje mozga, došli su do zapanjujućih rezultata. Naime, svakodnevna konzumacija orašastih plodova pomaže u prevenciji kognitivnih poremećaja, pospešuje pamćenje i mentalne funkcije. Iako je istraživanje sprovedeno na laboratorijskim miševima, naučnici veruju da je učinak orašastih plodova identičan na ljudima.\nBolje zdravlje digestivnog sistema\nZdravlje digestivnog sistema značajno utiče na zdravlje svih drugih organskih sistema. Svakodnevna konzumacija orašastih plodova može pomoći u održavanju bakterijske ravnoteže u probavnom sistemu. Orašasti plodovi direktno utiču na način na koji probavni sistem vari hranu i apsorbuje nutritivne spojeve, a takođe pomaže u prevenciji niza hroničnih oboljenja.\nPoslednjih 20 godina je provedno niz istraživanja i objavljeno više od 159 stručnih članaka na temu orašastih plodova koji pokazuju da orašasti plodovi pomažu u prevenciji srčanih bolesti, različitih vrsta raka i dijabetesa, a pospešuju kognitivne funkcije, olakšavaju održavanje zdrave telesne težine i učestvuju u prevenciji neplodnosti.


Više od tri milijarde dinara za aktivne mere zapošljavanja – RADIO TELEVIZIJA BOR\nViše od tri milijarde dinara za aktivne mere zapošljavanja\nBOR, SRBIJA – Vlada Srbije je za 11 mera aktivne politike zapošljavanja izdvojila ukupno više od tri milijarde i 300 miliona dinara, od kojih je 550 miliona predviđeno za osobe sa invaliditetom.\nNajkraći rok za prijavljivanje imaju poslodavci koji žele da organizuju javne radove za nezaposlene ili osobe sa invaliditetom, nešto duži oni koji žele da dobiju subvencije za samozapošljavanje, dok je za ostale konačni rok 30 novembar.\n„Poziv za organizovanje javnih radova sastoji se iz dva dela: za zapošljavanje lica sa evidencije Nacionalne službe zapošljavanja i za zapošljavanje osoba sa invaliditetom. Naknada koju dobijaju angažovana lica ista je kao prošle godine i iznosi 18 hiljada dinara, a novina ove godine je da osobe sa invaliditetom mogu da budu angažovana i u oblasti kulturne delatnosti. Novina je i da 70 odsto nezaposlenih lica koji će biti angažovana na javnim radovima moraju da budu iz kategorije teže zapošljivih lica, odnosno korisnici novčane socijalne pomoći, romi, nekvalifikovana lica, viškovi, mladi do 30 godina koji su na evidenciji duže od godinu dana, deca palih boraca i deca bez roditeljskog staranja. Rok za prijavu poslodavaca relativno kratak, oko mesec dana, odnosno do desetog marta.\nDrugi konkurs koji traje naredna dva meseca, do desetog aprila, je za samozapošljavanje. Nezaposlena lica koja su prošla obuku mogu da dobiju subvencije od 180 hiljada dinara, lica koja su proglašena tehnološkim viškom 200 hiljada, a 220 hiljada za osobe sa invaliditetom. Neophodno je da ova lica prođu obuku, a njihova obaveza je izmirivanje obaveza za socijalnog osiguranja najmanje 12 meseci.“ – kaže Sonja Stanković, direktor borske filijale Nacionalne službe za zapošljavanje.\nUz ova dva, raspisano je još devet konkursa: za zapošljavanje lica iz kategorije teže zapošljivih osoba, osoba sa invaliditetom, refundiranje zarada osoba sa invaliditetom bez radnog iskustva, podršku njihovom zapošljavanju pod posebnim uslovima, kao i za relaizacije programa stručne prakse, sticanja praktičnih znanja za nekvalifikovana lica, za viškove zaposlenih i dugoročno nezaposlena lica i obuke na zahtev poslodavca. O tome koliko će koja filijala sredstava imati na raspolaganju znaće se više za sedam do deset dana.\nViše od tri milijarde dinara za aktivne mere zapošljavanja, 8. februar 2017. (RTV Bor)\nTags: invalidi, mere zaposljavanja, nezaposleni, NSZ, programi, subvencije\nPrevious Konkurs za regionalni brend istočne Srbije\nNext U 2017. godini 11 mera zapošljavanja\n4 sedmice ago Dejan Đorđević


RSF: Novinari u Srbiji gotovo svakodnevno na meti napada - Progovori o pregovorima\nSrbija je zemlja sa slabim institucijama u kojoj lažne vesti šire senzacionalistički mediji koje podržava vlada i u kojoj su novinari izloženi gotovo svakodnevnim napadima koji sve više dolaze od vladajuće elite i prodržavnih medija, navodi se u izveštaju Reportera bez granica objavljenom 20. aprila.\nPrema novom Indeksu slobode medija Srbija je na nepromenjenom, 93. mestu, a u regionu je jedino bolje rangirana od Crne Gore.\nRSF takođe podsećaju da je ukinuta presuda za ubistvo novinara Slavka Ćuruvije 1999. godine i da je taj slučaj vraćen na ponovno suđenje, ali i napominju da je početkom 2021. zabeležen značajan napredak u borbi protiv nekažnjivosti kada su izrečene osuđujuće presude za paljenje kuće novinara Milana Jovanovića 2018. godine.\nMeđutim, najpoznatiji uzbunjivač u Srbiji Aleksandar Obradović, kako se ističe, i dalje je predmet gonjenja i pored nedostatka dokaza protiv njega.\nNezavisni mediji, od kojih su mnogi od njih lokalni mediji, nastavljaju da pokrivaju opasne teme poput političke korupcije i organizovanog kriminala iako su oslabljeni pandemijskom krizom i ne dobijaju novac od države, već on odlazi provladinim medijima.\nJača "zlostavljanje" novinara u EU i na Balkanu\nPrema listi RSF, Crna Gora je najlošije rangirana na Zapadnom Balkanu. Bosna i Hercegovina je po slobodi medija na 58. mestu, Kosovo na 78. mestu, Albanija na 83, Severna Makedonija na 90, a Crna Gora na 104. Slovenija je zauzela 36. poziciju, a Hrvatska 56.\nNapredak je ostvaren u Hrvatskoj, Severnoj Makedoniji, Albaniji i Crnoj Gori, a najveći pad, za čak osam mesta, zabeležen je na Kosovu.\nNa Balkanu i u Evropskoj uniji napadi na novinare su više nego udvostručeni, navodi se u izveštaju RSF i ističe da je u Evropi zabaleženo značajno pogoršanje kada je u pitanju indikator "zlostavljanje".\nNapadi i hapšenja povećali su se u Nemačkoj (na 13. mestu), Francuskoj (34. mesto), Italiji (41. mesto), Poljskoj (64. mesto), Grčkoj (70. mesto), Srbiji i u Bugarskoj (112. mesto).\nNemačka je pala za dva mesta i nije više u grupi zemalja sa "dobrom" situacijom zbog, kako se navodi u izveštaju, napada ekstremista i pristalica teorija zavere na desetine nemačkih novinara tokom protesta zbog ograničenja tokom pandemije.\nU odnosu na prošlogodišnji Indeks, Grčka je pala za pet mesta, Mađarska za tri, Poljska i Slovačka za dva, a Rumunija i Bugarska za jedno mesto.\nNajlošije rangirana zemlja EU je Bugarska, koju su RSF ranije opisivali kao "crnu ovcu" EU kada je u pitanju sloboda medija.\nNekoliko novinara u toj zemlji su stalno na meti kampanja blaćenja i uznemiravanja od strane države, ali i zastrašivanja i nasilja.\n"Situacija u medijijma u Bugarskoj je veoma zabrinjavajuća jer niko nije zainteresovan za istraživanje ili osudu nasilja nad novinarima", navodi se u izveštaju.\nNovinarstvo blokirano u tri četvrtine zemalja\nNovinarstvo, "glavna vakcina" protiv dezinformacija, potpuno je ili delimično blokirano u 130 od 180 zemalja obuhvaćenih istraživanjem, navodi se u izveštaju.\nU 73% zemalja situacija je "vrlo ozbiljna", "teška" ili "problematična" za novinare, pa su te zemlje na mapi sveta slobode medija obeležene kao crne, crvene ili narandžaste.\nU izveštaju se navodi da samo 12 zemalja, ili 7% u odnosu na prošlogodišnjih 8% ima "dobru situaciju". Ova "bela zona" nikada nije bila tako mala od 2013. godine, navode RSF.\nPandemija korona virusa je koršćena da bi se blokirao pristup informacijama na terenu, a podaci pokazuju da je novinarima sve teže da istražuju i izveštavaju o osetljivim temema, posebno u Aziji, na Bliskom istoku i u Evropi.


Početak/Društvo/Gradska opština Niška banja pomogla tri crkvene opštine sa po 200 hiljada dinara\nmaja.kostic 2. aprila 2019.\nCrkvene opštine Niška Banja, Naselje Nikola Tesla i Sićevačko – Ostrovička dobile su finasisku pomoć od opštine Niška banja za izgradnju, sanaciju i uređenje verskih objekata.\n„Podeljeno je po 200 hiljada dinara za finasiranje i sufinasiranje crkvenih projekata“, navedeno je na sajtu Gradske opštine Niška banja.\nCrkvena opština Niška Banja dobila je sredstva za projekat izgradnje „Krstionica sa salom“, u Naselju Nikola Tesla finasira se projekat izgradnje „Parohjiski dom“ ,a u Sićevačko – Ostrovičkoj crkvenoj opštini dobili su sredstva za renoviranje Crkve Svetog Petra i Pavla.\nUgovore o finasiranju potpisali su predsednik opštine Dejan Jovanović i predstavnici Crkvenih opština.\ncrkvene opstine Niška Banja pomoc za izgradnju i uredjenje verskih objekta


UEFA upozorila na veliki broj falsifikovanih ulaznica za finale LŠ – Visokoin.com\nNaslovna » UEFA upozorila na veliki broj falsifikovanih ulaznica za finale LŠ\nUEFA upozorila na veliki broj falsifikovanih ulaznica za finale LŠ\nUnija evropskih fudbalskih asocijacija (UEFA) upozorila je navijače da ne kupuju ulaznice od tapkaroša, nakon saznanja da je prodat veliki broj falsifikovanih karata pred sutrašnje finale fudbalske Lige šampiona u Madridu.\nU saopšenju evropskog fudbalskog tijela navodi se da je uhapšeno nekoliko tapkaroša i da je započeta pravna procedura protiv neovlašćenih prodavaca ulaznica.\n“UEFA je podsjetila navijače da pojedinačne ulaznice nisu prodavane preko agencija ili posrednika i poručila im da ne dozvole da ih tapkaroši prevare i traže od navijača da plate veći iznos novca, a da često i ne posjeduju ulaznice koje, navodno, prodaju”, ističe se u saopštenju.\nUEFA, takođe, napominje da onima koji posjeduju falsifikovane ulaznice neće biti dozvoljen ulazak na stadion.\nUtakmica finala Lige šampiona igra se sutra od 21.00 čas na stadionu “Vanda metropolitano” u Madridu, a za najprestižniji trofej evropskog klupskog fudbala boriće se dva engleska fudbalska kluba, Liverpula i Totenhema.


Čestitka predsednika Narodne skupštine Ivice Dačića povodom 8. marta – Međunarodnog dana žena\nPredsednik Narodne skupštine Republike Srbije Ivica Dačić čestitao je svim pripadnicama lepšeg pola 8.mart – Međunarodni dan žena i istakao da žene treba da nastave sa svojim aktivnim učešćem u svim sferama života kako bi bile uključene u sve promene i rešenja koja oblikuju i utiču na društvo.\n„Svim pripadnicama lepšeg pola upućujem najsrdačnije čestitke povodom 8. marta – Međunarodnog dana žena koji predstavlja simbol levičarskog praznika nastalog kao borba za politička, ekonomska i socijalna prava žena.\nSimbolično obeležavanje “Dana žena” je prilika da se podsetimo na dug put koji su žene prošle kako bi im se priznala osnovna ljudska prava ali i da im još jednom ukažemo na potrebu daljeg unapređenja njihovog položaja.\nŽene, koje čine polovinu populacije, treba da nastave sa svojim aktivnim učešćem u svim sferama života kako bi bile uključene u sve promene i rešenja koja oblikuju i utiču na društvo jer nam iskustvo govori da je od ključnog značaja omogućiti ženama puno i jednako učešće kako po pitanju mira i bezbednosti, tako i aktivno rešavanje svih problema.\nImamo hrabre, obrazovane i posvećene žene koje moraju imati pravo na slobodu izbora, jednake uslove i plate za posao koji obavljaju, život bez nasilja i diskriminacije, jer bez socijalno stabilnih, uspešnih i jakih žena ne može biti ni stabilna, uspešna i jaka naša država.\nZato, drage dame, srećan vam vaš praznik, nastavite da idete putem uspeha, jednakog učešća i aktivnog rešavanja svih problema koje su od značaja za našu državu i društvo“.


Iz Niša za Dubai, dva puta nedeljno - AERO TURS\nPrvomajski praznik, ove godine, može da bude čaroban…\nPromo, Putovanja, Svet\nDubai; Foto: Pixabay.com\nAERO TURS ima ekskluzivnu ponudu, a to je dva puta nedeljno iz Niša za Dubai, po ceni od 560 evra. Aranžman podrazumeva uključenu avio kartu, transfer od aerodroma do hotela i smeštaj u hotel po izboru.\nDubai je moderan, glamurozan, grad sa najviše stanovnika u Ujedinjenim Arapskim Emiratima, jedan od najbogatijih gradova na svetu.\nNalazi se na južnoj obali Persijskog zaliva i broji 1,5 miliona stanovnika. Dubai predstavlja spoj tradicije i ekstravagancije fascinantnih modernih zdanja, luksuza, prelepih pesčanih plaža…sve ovo čini Dubai neodoljivom destinacijom kojoj ćete se iznova vraćati, kažu u niškom AERO TURS-u.\nAranžman koji pokriva hotel i avio kartu u ponudi je dva puta nedeljno a za više informacija kontaktirajte nišku agenciju AERO TURS.\nPrvomajski praznik neka ove godine bude drugačiji, iznenadite svoje najdraže, priredite nezaboravno iznenađenje ili jednostavno počastite sebe nezaboravnim putovanjem.\nGRUPNI POLAZAK ZA DUBAI:\nBoravak je od 30. aprila do 7. maja\n„Odlučili smo da ove godine praznovanje Prvog maja bude drugačije, zato smo i organizovali turu baš u to vreme. Već imamo putnike za taj datum i ljudi su nestrpljivi da vide i dožive Dubai. Ko ga jednom poseti uvek mu se rado vraća“, kažu u AERO TURS-u\nPreko ove niške agencije možete da nabavite karte i organizujete svoje putovanje prema dalekim destinacijama. Air Serbia leti do Istanbula, Frankfurta (Han), Kelna i Ljubljane, dok će iz Kraljeva obavljati letove do Istanbula.\nAERO TURS, Dubai


Venecuela za 10 godina građanima podijelila 3,9 miliona besplatnih stanova – The PRESTIGE\nVenecuela za 10 godina građanima podijelila 3,9 miliona besplatnih stanova\nVlada Venecuele je 30. decembra, 2021. za novogodišnji poklon građanima koji ne posjeduju sopstveni stambeni prostor uručila više stotina stanova. Time je dostigla cifru od tri miliona i devet stotina hiljada besplatnih stanova (3.900.000) izgrađenih za narod u toku deset godina, sa ciljem da konačna cifra bude pet miliona (5.000.000).\nProgram izgradnje besplatnih stanova započeo je 2011. pokojni predsjednik Ugo Čavez, na šta je sadašnji predsnednik Nikolas Maduro podsjetio javnost pri uručivanju građanima poslednjeg u nizu stambenih blokova, prenosi Princio.info.\nU toku 2021. godine, izgrađeno je pet stotina hiljada (500.000) stambenih jedinica, sudeći po čemu je sasvim izvjesno da će krajnji cilj od pet miliona (5.000.000) stanova biti ispunjen prije kraja roka (2025. godine).\nPredsjednik Maduro je objasnio da je pitanje stanovanja u Venecueli “dekomodifikovano” i pretvoreno u “ljudsko pravo”, a zatim pozvao i na borbu za potpuno besplatno zdravstvo i obrazovanje.\nDvanaest miliona (12.000.000) građana Venecuele skućeno je do sada ovim stambenim programom.


Počinje 57. Dragačevski sabor trubača u Guči – Gloria\nPočinje 57. Dragačevski sabor trubača u Guči\nDragačevski sabor trubača, 57. po redu, počinje večeras, a zvanično će biti otvoren sutra podizanjem zastave kod Spomenika trubaču.\nPosetioce prvog dana festivala, ispred pozornice Centra za kulturu, očekuje polufinale seniorskih trubačkih orkestara, gde će svoje mesto u subotnjem takmičenju pokušati da osvoji još jedan od četiri orkestra, koliko ih ukupno učestvuje.\nOdmah nakon polufinala, u 21 čas predviđen je koncert miljenika publike na 56. Dragačevskom saboru trubača, Marka Gligorijevića, koji će sa svojim orkestrom pripremiti publiku za koncert orkestra “Dragačevske trube” sa kojim će od 22 sata nastupiti vokalni solista Rade Jorović.\nNataša Majstorović, vršilac dužnosti direktora Centra za kulturu i sport opštine Lučani, koja organizuje kulturno-umetnički program na ovogodišnjem Saboru trubača, očekuje učešće velikog broja kulturno-umetničkih društava, pevačkih grupa i trubača.\n– Sve ove godine smo se trudili da kulturne i propratne sadržaje vratimo tradiciji, kulturi i da zadržimo duh sabora koji je nekada imao. Ove godine biće održano takmičenje zdravičara, biraće se najlepša nošnja, ne samo iz Srbije, već iz celog sveta, a nadmetaće se omladinski i pionirski orkestri – rekla je Majstorovićeva.\nPrema njenim rečima, očekuju se i učesnici iz Italije, Portugalije, Makedonije, Slovenije, Poljske, Republike Srpske. U saradnji sa bibliotekom opštine Lučani, biće organizovane izložbe u Muzeju trubača i u holu Centra za kulturu.\nFoto: Miloš Rafailović, Zoran Šaponjić/ATAimages\nProglašen pobednik Dragačevskog sabora trubača u Guči


Posao u Njemačkoj za 300 studenata iz RS\nHome / Mladi info / Posao u Njemačkoj za 300 studenata iz RS\nBy eSrebrenica.ba on 17. December 2016.@esrebrenica\nStotinu studenata univerziteta u Republici Srpskoj imaće mogućnost da iduće ljeto provedu radeći u Njemačkoj u okviru programa ferijalnog rada.\nZavod za zapošljavanje Republike Srpske objavio je javni poziv studentima koji su zainteresovani da ljetni raspust 2017. godine provedu radeći u Njemačkoj.\nRok za slanje prijava je 10. januar iduće godine, a javiti se mogu isključivo redovni studenti univerziteta i visokih škola u BiH koji nisu upisani u posljednju godinu studija.\nUslov je da studenti dobro vladaju njemačkim jezikom, da su raspoloživi za rad u Njemačkoj u periodu koji nije kraći od dva mjeseca i da budu spremni na rad u što više industrijskih sektora u kojima se nude poslovi.\nDetalje javnog poziva zainteresovani studenti mogu saznati na internet stranici Zavoda za zapošljavanje Republike Srpske.\nProgram upućivanja studenata iz Republike Srpske na rad u Njemačkoj tokom ljetnih raspusta Zavod za zapošljavanje Republike Srpske sprovodi u saradnji sa Agencijom za rad i zapošljavanje BiH, odnosno Centralnom kancelarijom za posredovanje u zapošljavanju stručne radne snage iz inostranstva Savezne agencije za rad Njemačke.\nZa BiH u 2017. godini odobrena je kvota od 300 studenata.


76% ljudi iz finansijskog sektora veruje da će za 5-10 godina kriptovalute zameniti one klasične - Bonitet\nVeliko istraživanje koje je sprovela konsultantska kuća Deloitte na 1.280 zaposlenih (mahom na višim upravljačkim funkcijama) iz finansijskog sektora pokazalo je kako velika većina njih veruje da je budućnost finansija vezana uz blockchain i kriptovalute, piše Bug.hr.\nAnalitičari ističu da je pandemija koronavirusa podstakla prelazak na „sve digitalno“, pa je tako ubrzala i digitalizaciju finansijskog sektora. Postojeće su se strukture našle pred izazovima koje predstavljaju novi poslovni modeli i digitalna imovina.\nShodno tome, ovogodišnje istraživanje o blockchainu pokazalo je kako ljudi na rukovodećim položajima u finansijskoj industriji digitalne kriptovalute i blockchain tehnologije vide kao jedan od strateških prioriteta, kako u budućnosti tako i već sada. Tako je 78% ispitanika odgovorilo je da će kriptovalute i digitalna imovina biti donekle ili vrlo važnim delom ove industrije u naredna 24 meseca. Povrh toga, 76% ispitanika smatra da će digitalna imovina poslužiti kao snažna alternativa ili pak direktna zamena za fiat (fiducijarni) novac već u narednih 5 do 10 godina.\nNa pitanje o tome koja će biti glavna uloga digitalnih oblika imovine za njihovu organizaciju, najviše je ispitanika izjavilo kako će njihove institucije nuditi usluge čuvanje takve imovine, potom kako će kriptovalute služiti za plaćanja, diverzifikaciju ulagačkih portfelja, decentralizaciju finansijskih platformi te „tokenizaciju“ imovine.\n„Divlji zapad“ na tržištu kriptovaluta\nIspitanici u ovom istraživanju prihvataju da se njihova industrija mora prilagoditi na „seizmičke promene“ koje donosi blockchain, primarno kako bi mogli odgovoriti na zahteve svojih sadašnjih i budućih korisnika. Oni koji to učine među prvima imaće i značajnu konkurentsku prednost pred ostalima. Tradicionalno troma bankarska industrija polako se počinje nositi s izazovima modernih tehnologija, ali njen brz razvoj zahtevaće dodatnu fleksibilnost kako bi se institucije mogle prilagoditi na nove trendove. Uskoro, zaključuje Deloitte, neće imati izbora nego prihvatiti promenu, jer je učestvovanje u digitalnom finansijskom dobu neizbežno.\nPrethodni tekstAxel Springer kupio Politico za oko milijardu dolara\nSledeći tekstOtvorena hidroelektrana „Krka“ (1895)\nBranko 31/08/2021\tU\t14:09\nKojom metodom ili potrdjenim dokazima gaeantujete tvrdnje za kriptovalute?


Ocjena koju javnost daje djelovanju Vlade treći uzastopni mjesec je u padu, isto kao i kada je u pitanju ocjena rada Parlamenta (Reuters)\nNajavivši glasanje o povjerenju Vladi Slovenije za 14. novembar premijerka Alenka Bratušek je istakla da državu i Vladu, na čijem je čelu od marta ove godine, čekaju teške odluke, da je svjesna situacije u kojoj se nalazi zemlja, ali da državi u ovom trenutku treba politička stabilnost.\nBratušek je ukazala na to da je, za razliku od početka 2013. godine, u medijima sve manje spekulacija da će Sloveniji za izlazak iz krize biti potrebna međunarodna finansijska pomoć i naglasila da je u Evropskoj uniji prisutno uvjerenje da će biti sposobna da to učini sama, prenosi Tanjug.\nIstovremeno, prema redovnoj mjesečnoj anketi ljubljanskog Dela, rad slovenske Vlade u proteklom mjesecu negativno ocjenjuje 65 posto Slovenaca, dok joj pozitivnu ocjenu daje 33 procenta ispitanika.\nOcjena koju javnost daje djelovanju Vlade premijerke Bratušek treći uzastopni mjesec je u padu, isto kao i kada je u pitanju ocjena rada Parlamenta.\nAnalitičari, uprkos tome, očekuju da će slovenskoj Vladi lijevog centra u četvrtak biti potvrđeno povjerenje, prenosi Hina.\nPrema prognozama Evropske komisije, Slovenija će, uz Kipar, iduće godine biti jedina članica eurozone u kojoj će se privredna aktivnost smanjiti, a skroman rast bruto društvenog proizvoda u 2015. godini od 0,7 posto će biti znatno manji od prosjeka u eurozoni (1,7 posto).\nEK objavit će krajem sedmice i izvještaj o tome koliko se Vlada držala obaveza iz preporuka koje joj je krajem maja, u odgovoru na njen nacionalni program reformi i stabilizacije, dao Brisel.\nPreporuke su se odnosile na sanaciju stanja u vodećim bankama, privatizaciju državne imovine i smanjenje prekomjernog deficita javnog sektora.\nDobre namjere slovenske premijerke su pakleni rad na ispravljanju tuđih grešaka, a u tome joj treba pružiti šansu.\nBratušek: Ne porediti Sloveniju i Kipar\nPremijerka Alenka Bratušek naglasila da Slovenija neće trebati međunarodnu finansijsku pomoć.


ZAKON O INSPEKCIJSKOM NADZORU: PRIMENOM ZAKONA PORASTAO JE BROJ REGISTROVANIH PREDUZETNIčKIH RADNJI, čIME JE SMANJEN RAD "NA CRNO"\nU Srbiji je u junu 2016. godine registrovano 85 odsto više preduzetničkih radnji nego u istom mesecu prošle godine, zahvaljujući primeni Zakona o inspekcijskom nadzoru ("Sl. glasnik RS", br. 36/2015 - dalje: Zakon), koji je usvojen 15. aprila 2015. godine, saopštilo je Ministarstvo državne uprave i lokalne samouprave koje je izradilo taj Zakon.\nKako je istaknuto, broj odjavljenih preduzetničkih radnji u junu 2016. godine smanjen je za 38 odsto.\n"Zahvaljujući Zakonu, čija je delimična primena kontrolom neregistrovanih subjekata krenula sredinom prošle godine, a od kraja aprila 2016. godine u potpunosti prema svim privrednim subjektima, stvoreni su uslovi za borbu protiv sive ekonomije, suzbijanje nelojalne konkurencije, veću bezbednost građana i sigurnije poslovanje za privrednike", navodi se u saopštenju.\nNovim zakonskim rešenjima, po oceni Ministarstva državne uprave i lokalne samouprave, uspostavlja se balans preventivnih i kaznenih mera i stavlja akcenat na odgovornost svih koji učestvuju u izgradnji efikasnog poslovnog okruženja, a istovremeno inspekcije svoj nadzor priortetno usmeravaju ka visokorizičnim i posebno prema neregistrovanim subjektima.\nOd 30. jula 2015. godine nadzor nad neregistrovanim subjektima postala je nadležnost svih inspekcija i zahvaljujući tome smanjen je, prema zvaničnim statističkim podacima, neformalni rad "na crno" za pet odsto.\nIzvor: Vebsajt N1, 14.07.2016.


Američki potpredsjednik najavio dosad najoštrije sankcije Sjevernoj Koreji – Glas TK\nAmerički potpredsjednik Mike Pence rekao je da će Washington uskoro objelodaniti dosad najoštrije gospodarske sankcije Sjevernoj Koreji koje bi trebale prisiliti Pjongjang da odustane od nuklearnog i raketnog programa.\nPence je, nakon susreta s japanskim premijerom Shinzom Abeom, kazao da će SAD uskoro objelodaniti “do sada najteže i najagresivnije privredne sankcije Sjevernoj Koreji”.\n“Najrepresivniji režim na planetu”\nPence, koji boravi u Tokiju na putu na Zimske olimpijske igre u Južnoj Koreji, govorio je na početku susreta s premijerom Shinzom Abeom, za koji se očekuje da će pokazati američko-japansko sigurnosno savezništvo suočeno sa sjevernokorejskom prijetnjom.\nRanije je Pence obišao postrojenje s raketnim sustavom PAC-3, japansku posljednju crtu obrane od svakog mogućeg sjevernokorejskog napada projektilima.\nSumnje u pregovore s Pjongjangom\nPenceov put u Južnu Koreju od četvrtka vremenski se poklapa s dolaskom na igre ceremonijalnog čelnika Kim Jong Nama, najvišeg sjevernokorejskog dužnosnika koji je ušao u Južnu Koreju nakon Korejskog rata 1950. – 1953. koji je završio primirjem. U Južnu Koreju će, prema informacijama objavljenima u srijedu, doputovati i sestra sjevernokorejskog vođe Kim Jong-una.\nPence nije isključio mogućnost susreta s visokim sjevernokorejskim dužnosnicima, no predsjednik Donald Trump izrazio je sumnje u to da će ubrzo biti američkih pregovora s Pjongjangom.\nPrevious Post: Republika Srpska blokirala predaju Upitnika: Sporan im naziv “bosanski jezik”\nNext Post: Ukidaju se dažbine za pošiljke u vrijednosti do 300 KM


Konkurs za dodelu 567,7 miliona dinara podrške malim i srednjim preduzećima\nBeta 26. aprila 2017. 14:15\nMinistarstvo privrede Srbije objavilo je danas javni poziv za dodelu bespovratnih sredstava u ukupnom iznosu od 567,7 miliona dinara u okviru programa podrške malim i srednjim preduzećima za nabavku opreme.\nMinistar privrede Goran Knežević je na konferenciji za novinare u Vladi Srbije rekao da se taj program sprovodi u saradnji s Razvojnom agencijom Srbije i odabranim poslovnim bankama i lizing kompanijama, a zahtevi će se primati do utroška novca.\n„To je još jedna od mera kojom podstičemo razvoj malih i srednjih preduzeća i preduzetništva“, kazao je Knežević i podsetio da je ove godine tome namenjeno 18,2 milijarde dinara, od čega je oko 7,7 milijardi bespovratnih sredstava.\nOn je dodao da je 2016. bila „Godina preduzetništva“ koja je prerasla u „Deceniju preduzetništva“ jer je cilj Vlade da se privredni rast zasniva na razvoju malih i srednjih preduzeća koja u ukupnom bruto-domaćem proizvodu (BDP) učestvuju s 50 odsto i gde radi dve trećine zaposlenih u Srbiji.\nPrivrednicima je, po rečima Kneževića, trenutno dostupno 164,7 miliona evra povoljnih kreditnih sredstava, a uskoro i dodatnih 150 miliona evra.\nPo podacima Ministarstva privrede u Srbiji je u 2016. godini poslovalo 2.703 mikro, malih i srednjih preduzeća i preduzetnika više nego 2015. godine.\nRenovirano odmaralište Dunav na Zlatiboru nudi promo uslove\nAutoprevoznik kupio borski Teretni transport AD\nAPR: Korisnici dovedeni u zabludu dopisima portala za upis\nDžek Ma više nije najbogatiji Kinez, to je Žong Šanšan\nSa industrijskim parkom Beograd će biti evropski Šenžen\nNBS: Agencija Fič Rejtings zadržala kreditni rejting Srbije…\nZvaničnik američke DFC razgovarao s kosovskim liderima o…\nBELEX indeksi zaključili nedelju znatno oporavljeni\nNBS: Telekom uspešno emitovao korporativne obveznice\nUbrzala prodaja automobila u SAD u septembru


Srbija ne treba da zatvara oči - Pisma čitalaca - Dnevni list Danas\nPočetna » Dijalog » Pisma čitalaca » Srbija ne treba da zatvara oči\nSrbija ne treba da zatvara oči\nNacionalni konvent EU11.05.2022. 18:30\nNa današnji dan pre 72 godine pokrenut je proces evropskih integracija, kao jedinstveni pokušaj da se trajno obezbedi mir između zaraćenih država. Taj proces traje i danas, a ciljevi su i dalje isti, da se obezbedi mir na evropskom kontinentu. Države su se odlučile da bliže sarađuju, stvaraju zajedničke politike i koordinišu aktivnosti, što se temelji pre svega na vrednostima na kojima je prvobitna Evropska zajednica nastala.\nStvaranjem Zajedničke spoljne i bezbednosne politike uspostavio se koordinacioni mehanizam država članica kojim se usklađuju pojedinačne spoljne politike i formira osnova za zajedničko delovanje u cilju jačanja Unije na međunarodnoj sceni.\nDanas, kada se cela Evropa nalazi usred najozbiljnije bezbednosne i političke krize od kraja Hladnog rata, Srbija treba da se opredeli. Razlozi ovog puta ne leže u uslovljavanju EU, kako se tumači u mnogim domaćim medijima. Iako se to često ne spominje, Srbija je već danas deo šireg prostora EU, kao pridružena država. Naši građani slobodno putuju, država učestvuje u brojnim programima saradnje, imamo velike koristi od otvorenog evropskog tržišta za domaće proizvode, kao i od direktnih investicija koje u najvećoj meri dolaze upravo iz država članica EU.\nProsperitet i bezbednost Srbije u svakom pogledu zavise od saradnje sa EU, kao i sa našim susedima koji su se svi listom takođe opredelili za članstvo. Srbija ima pravo da odluči u kom pravcu želi da ide, a posledice takve odluke će se odraziti na svakodnevni život građana i na dugoročne perspektive naše države.\nSrbija stoga treba da se usmeri na sopstvene dugoročne interese i na način kako da se oni ostvare. Ne treba da zatvarati oči pred bezbednosnim brigama partnera u EU i u regionu. Pored toga, Ruska Federacija jeste značajan partner Srbije, ali i ona pre svega gleda međusobne odnose kroz prizmu sopstvenih interesa, što nedavne izjave najviših ruskih zvaničnika o Kosovu jasno ukazuju. U tom smislu, pridruživanje Srbije restriktivnim merama EU ne bi bilo iskaz neprijateljstva prema ruskom narodu, niti podrivanje tradicionalnih veza. Srbija ne treba da zatvara oči nad posledicama ruske invazije Ukrajine, pre svega nad patnjama civilnog stanovništva, koje nam je u istorijskom i kulturnom smislu isto tako blisko kao i građani Rusije. Do sada, Srbija je pružila više nego dovoljno dokaza da priželjkuje mir u Evropi. Srbija stoga treba da se vodi sopstvenim interesima, koji nas prvenstveno upućuju na saradnju sa npartnerima u EU.\nProgramski savet i Radna grupa za Poglavlje 31 Nacionalnog konventa o Evropskoj uniji\nEvrointegracijeNacionalni konvent EUpisma čitalacaBeograd


-U izgradnju Centra za prozvodnju i personalizaciju SIM i pametnih kartica, te prozvodnju RFID čitača i modula, do sada smo uložili više od tri miliona maraka, zaposlili trideset mladih ljudi i započeli uspješno poslovanje sa nekoliko lokalnih kompanija. Naš cilj je uskoro, da nakon dobijanja GSM licence, međunarodnog SAS sigurnosnog sistema, investiramo još dva miliona maraka, te zaposlimo pedeset do šezdeset mladih stručnjaka. Ponosni smo što je Elatec, kao kćerka firma njemačke Grupacije Elatec, postao jedna od osam evropskih kompanija koje danas uspješno vrše proizvodnju i personalizaciju SIM i pametnih kartica. Mi želimo ići dalje i napredovati, pokazujući time da mladi stručnjaci iz Bosne i Hercegovine, koji su izvrsni inženjeri u svijetu, mogu i ovdje raditi uspješno i ostati u svojoj zemlji.\nOvim riječima je Muamer Jarović, direktor kompanije Elatec, u srijedu 2. septembra 2015. godine, u Gračanici dočekao goste i poslovne partnere na svečanoj ceremoniji otvorenja tvornice Centar za prozvodnju i personalizaciju SIM i pametnih kartica, te RFID čitača i modula kompanije Elatec.\nOvim događajem ozvaničena je proizvodnja kojom se u Elatec-u već mjesecima osiguravaju SIM kartice za sve bosanskohercegovačke telecom operatere, te bankovne kartice za brojne klijente. Uspješan start proizvodnje najavio je skori prodor na druga evropska tržišta.\nNa ceremoniji svečanog otvorenja prisutnima su se obratili Hans J. Leisten, predsjednik Grupacije Elatec, Stefan Haertel, član Uprave, Gilbert Noiber, predstavnik njemačke Privredne komore, Gabriel Abraham, direktor USAID-Sida Gold projekta, te Nusret Helić, načelnik Općine Gračanica.\nElatec doo posluje kao članica njemačke grupacije Elatec GmbH. Kompaniju je osnovao Muamer Jarović još 1989. godine, a uz male prekide uzrokovane ratom, ovo poslovno društvo od 2007. godine radi bez prekida.\nUlaskom u njemački poslovni sistem Elatec GmbH unijeto je bogato iskustvo, znanje i sposobnost domaćih stručnjaka, koji su uspješno odgovorili svim zahtjevima njemačkog partnera.\nU gračaničkom pogonu Elatec-a proizvode se SIM kartice i pakovanja, kao i RFID čitači kartica, a kompanija Elco je distributer njihovih proizvoda. Tvornica, koja se prostire na 1.600 m2, opremljena je najmodernijim mašinama i trenutno ima kapacitet dva miliona SIM kartica na godišnjem nivou. Proizvodnja zahtijeva visoke standarde sigurnosti, tako da se ovdje uspješno koristi sigurnosna SAS oprema, koja zadovoljava sve standarde propisane od GSM Asocijacije za opremu za personalizaciju SIM kartica.\nPoseban segment u poslovanju Elatec doo Gračanica pedstavlja prpoizvodnja RFID čitača i kartica. Radi se o najsavremenijim, potpuno usavršenim sigurnosnim sistemima. Jedan sprat u novoj tvornici predviđen je za proizvodnju rješenja za SIM i pametne kartice, a drugi za RFID čitače kartica. Njemačka grupcija Elatec specijalizovana je za razvoj RFID čitača kartica i komponenti, a djeluje i kao distributer, sa foksuom na poluprovodnike, računarske sisteme, te displej tehnologije i rješenja. Elatec-ov RFID sistemi izuzetno su rasprostranjeni u svijetu, razlikuju se od drugih po tome što su projektovani tako da komuniciraju sa svim poznatim tehnologijama.


Generalna proba za plej-of – Veliki Park\nKošarkašice Radničkog regularni deo takmičenja u Prvoj ženskoj ligi Srbije završavaju u nedelju, 8. marta, kada će u hali „Gordana Goca Bogojević“ ugostiti ekipu Novosadske ŽKA.\nI dok Kragujevčanke u ovu utakmicu ulaze bez rezultatskog pritiska, budući da su već osigurale peto mesto na tabeli i ulazak u plej-of, za Novosađanke je predstojeći meč presudan za očuvanje prvoligaškog statusa.\nNaime, ekipa Novosadske ŽKA se uoči poslednjeg kola nalazi tik iznad opasne zone, sa samo bodom prednosti u odnosu na niški Student. Ukoliko Novosađanke izgube u srcu Šumadije, a Student savlada ekipu 021 u Nišu, onda će Nišlijke preteći novosadski tim na tabeli i poslati ga u niži rang takmičenja.\nPrema tome, učenice Nenada Milovanovića u nedelju očekuje izuzetno motivisan rival, koji će sigurno „gristi“ tokom svih četrdeset minuta u želji da dođe do bodova spasa. U kragujevačkom timu nemaju nameru da se opuste, već će dati sve od sebe da vežu i treću uzastopnu pobedu i ujedno se revanširaju Novosađankama za eliminaciju iz Kupa Srbije.\n„U subotu nas očekuje poslednja utakmica regularnog dela takmičenja, u kojoj ćemo dočekati Novosadsku ŽKA, ekipu koju smo dobili u prvom delu sezone. U usponu smo forme, vezali smo dve uzastopne pobede, tako da se nadam da ćemo produžiti ovaj niz i ujedno se revanširati Novosađankama za poraz u Kupu Srbije. Pozvala bih naše navijače da dođu u što većem broju i pomognu nam da na najbolji mogući način zaokružimo ligaški deo takmičenja“, poručila je Neda Bezarević.\nPočetak utakmice zakazan je za 18.30 časova, a ulaz će biti slobodan za sve posetioce.\nCategories:\tKragujevac, Sport, UDARNO-NASLOVNA SLAJDER, Vesti\t/ No Responses / by Milan 6 марта, 2020


Transparentnost – Srbija u želji da doprinese konkretizaciji diskusije o borbi protiv korupcije tokom predizborne kampanje, kao i uspešnom nastavku antikorupcijskih reformi u Srbiji uputila je juče političkim strankama koje učestvuju na parlamentarnim izborima pismo sa predlozima aktivnosti u 20 tačaka. Kopija pisma se nalazi u prilogu.\nnova skupstina i vlada i borba protiv korupcije pismo za stranke cir.doc\nBeograd, 23. April 2008.\nReakcije iz stranaka na inicijativu TS od 23.04.2008 www.portalargus.org\nSvaka partija ima svoj program borbe protiv korupcije\nBeograd, 14:37, 29. april 2008. Beta\nBorba protiv korupcije u žiži je kampanja svih stranaka koje učestvuju u izbornoj trci, ali tek mali broj partija želi da svoje programe proširi sugestijama organizacije "Transparentnost Srbija", koje sadrže konkretne mere za borbu protiv te društvene pojave.\nTransparentnost Srbija je svim strankama uputila predlog od 20 tačaka za buduće delovanje u oblasti borbe protiv korupcije, ali za sada samo Koalicija "Za evropsku Srbiju" i koalicija Socijalistička partija Srbije - Partija ujedinjenih penzionera Srbije - Jedinstvena Srbija (SPS-PUPS-JS) tvrde da su spremne da prihvate sugestije.\nPortparolka Demokratske stranke (DS) Jelena Trivan rekla je agenciji Beta da je koalicija "Za evropsku Srbiju" apsolutno posvećena borbi protiv korupcije i da je već izašla sa planom koji podrazumeva oštre mere protiv te pojave.\nOna je podsetila da je ta koalicija predložila intenzivnu kontrolu imovine političara i oštre mere protiv onih koji su imovinu stekli kriminalom i korupcijom.\n"Prihvatamo preporuke Saveta Evrope i Greka u vezi sa borbom protiv korupcije. Spremni smo i da razmatramo sve sugestije drugih organizacija, a jedna od njih je i Transparentnost Srbija. Cilj nam je da povedemo oštru borbu protiv korupcije", istakla je Trivan.\nPotpredsednik Srpske radikalne stranke (SRS) Dragan Todorović rekao je da radikali imaju svoj program borbe protiv korupcije i da ih apsolutno ne zanima šta predlaže "Transparentnost Srbija".\n"Da bi 'Transparentnost Srbija' uopšte imala bilo kakav kredibilitet, mora da pokaže svoje izvore finansiranja. Oni služe stranim interesima i nemaju pravo nikome ništa da upućuju", kategoričan je Todorović.\nDodao je da radikale zanima samo da se "uspostavi red u državi", a to se, kako tvrdi, posebno odnosi na nevladine organizacije koje rade protiv interesa države.\nPredstavnica koalicije Demokratska stranka Srbije - Nova Srbija (DŠ - NS) Dubravka Filipovski rekla je da predlog "Transparentnosti Srbija" za borbu protiv korupcije ponajmanje treba da se upućuje toj koaliciji.\nOna je objasnila da je koalicija DŠ - NS od 2004. godine vodila Ministarstvo unutrašnjih poslova i da je do danas "učinila najviše na suzbijanju kriminala i korupcije".\n"Policija je otkrivala jednu po jednu mafiju za koje se nije znalo ni da postoje. Nema razloga da bilo šta menjamo u našem programu, već treba da nastavimo da radimo po oprobanim principima", istakla je Filipovski.\nČlan Predsedništva Liberalno demokratske partije Zoran Ostojić rekao je da je borba protiv korupcije noseća tema u kampanji LDP-a.\n"Suština naše borbe je razbijanje monopola i departizacija države", kazao je Ostojić.\nOn je rekao da još nije video predlog organizacije "Transparentnosti Srbija" o borbi protiv korupcije, ali je naveo da će LDP rado prihvatiti sugestije ako one podrazumevaju, na primer, da partije ne mogu određivati direktore javnih preduzeća u Srbiji.\nPredsednik SPS Ivica Dačić rekao je da bi o predlogu organizacije "Transparentnost Srbija" trebalo govoriti posle izbora.\nIpak, Dačić tvrdi da socijalisti nemaju ništa protiv da prihvate sugestije te organizacije.\n"Sve u vezi sa borbom protiv korupcije što predstavlja praksu koja postoji svuda u svetu je prihvatljivo za nas", kazao je lider socijalista i nosilac liste koalicije SPS-PUPS-JS.\nU predlogu "Transparentnosti Srbija" se, između ostalog, pominje izmena Zakona o finansiranju političkih stranaka uz zadržavanje svih bitnih antikorupcijskih odredaba tog zakona, smanjivanje broja funkcionerskih položaja u javnim preduzećima, javnost podataka o raspolaganju državnom imovinom i korišćenju budžetskih sredstava, stvaranje preduslova za reformu sudstva, poboljšanje rada unutrašnjih kontrola i drugo.


Sindikat upozorava: Učestala eksploatacija radnika - Bizlife.rs\nSindikat upozorava: Učestala eksploatacija radnika\n16:17 Beograd , 16/01/2018\nSavez samostalnih sindikata Srbije (SSSS) saopštio je danas da je uputio Vladi Srbije inicijativu da se izmeni član 257. Zakona o radu i predložio rešenje za očuvanje granskih kolektivnih ugovora u realnom sektoru i zaustavljanje sve veću eksploataciju radnika.\nPoslodavačka udruženja koja zaključuju kolektivni ugovor u odredjenoj grani sada moraju, kako je naveo SSSS, da zapošljavaju više od 50 odsto zaposlenih u toj delatnosti da bi kolektivni ugovor dobio prošireno dejstvo, što omogućava da se granski kolektivni ugovori primenjuju na sve zaposlene u odredjenoj grani, odnosno delatnosti.\n„Izmenama Zakona o radu 2014. uneto je rešenje koje je, praktično, ukinulo mogućnost da kolektivni ugovori dobiju prošireno dejstvo, jer najveći broj poslodavačkih organizacija nema potreban broj zaposlenih. Tim rešenjem pogodjeno je više od milion radnika u realnom sektoru, poput gradjevinarstva, poljoprivrede, metalskog sektora, hemije i nemetala i drugih, jer radnici koji obavljaju iste poslove ne mogu da dobiju istu zaradu, utvrdjenu kolektivnim ugovorom“, naveo je Samostalni sindikat.\nSindikat je ocenjeno da su takvim propisom „radnici prepušteni na milost i nemilost poslodavaca, što vodi sve nižim zaradama i sve većem siromaštvu“.\nzakon sindikat radnici eksplatacija


Šehovac: Dobri rezultati video-nadzora | Trebevic.net\nSistem video-nadzora na području grada Istočno Sarajevo daje dobre rezultate u poboljšanju bezbjednosti i, zahvaljujući njemu, rasvijetljena su i neka krivična djela, rekao je danas načelnik Policijske uprave Istočno Sarajevo Branimir Šehovac.\nŠehovac je na konferenciji za novinare rekao da su zahvaljujući video-nadzoru, koji je u upotrebu pušten u oktobru, rasvijetljene dvije krađe, po jedno razbojništvo, oštećenje tuđe stvari, identifikovana četiri krivična djela falsifikovanja isprave.\nOn je naglasio da je rasvijetljeno i devet saobraćajnih nezgoda čiji su počinioci pobjegli.\nŠehovac je istakao da je uz pomoć video-nadzora u roku od sedam minuta riješena krađa vozila.\nOn je rekao da su zahvaljujući video-nadzoru kolegama u Kantonu Sarajevo pomogli da riješe dva ubistva.\nŠehovac je naglasio da video-nadzor olakšava i sudske procese.\nOn je podsjetio da je na području grada Istočno Sarajevo, u okviru projekta “Bezbjedan grad”, postavljeno 170 kamera na 102 lokacije, a u ovaj sistem integrisane su i kamere sa područja opština Han Pijesak i Rogatica, tako da na području u nadležnosti Policijske uprave Istočno Sarajevo ima ukupno 213 kamera.\nPrema njegovim riječima, ovaj sistem se sastoji od tri segmenta: nadzor ulaza i izlaza u opštine, nadzor trgova i šetališta i nadzor obrazovnih ustanova.\n– Nadzor svih ulaza i izlaza u opštine vrši se pomoću kamera za automatsko prepoznavanje tablica, a postoje i dodatne kamere koje snimaju u gro planu – naveo je Šehovac i istakao da ove kamere daju obavještenja o vozilima za kojima su raspisane potrage, neregistrovanim i vozilima koja su učestvovala u nekom prekršaju, kao i saobraćajnu statistiku.\nOn je rekao da su pomoću ovih kamera u jednom mjesecu došli do podatka da je kroz područje u nadležnosti Policijske uprave Istočno Sarajevo prošlo više od 1.330.000 vozila.\n– To samo govori kolika je frekvencija saobraćaja na ovom području i kojim sve zadacima treba da odgovorimo – naglasio je Šehovac.\nŠehovac je istakao da se video-nadzor trgova i šetališta i obrazovnih ustanova vrši u kombinaciji fiksnih i pokretnih kamera sa optičkim zumom, tako da policajac može da zumira određeno područje i rotira kameru za 360 stepeni.\nŠehovac očekuje da će rezultati biti još bolji, budući da u ovom sistemu postoji mogućnost nadogradnje i drugih opcija s ciljem poboljšanja bezbjednosti.\nBranimir ŠehovacPU Istočno Sarajevo